open-index/open-wikipedia-markdown huggingface dataset:
മഗലംബി

**മഗലംബി** ഫിലിപ്പീൻസിലെ വടക്കു-കിഴക്കൻ ല്ലോയിലോ പ്രവിശ്യയിൽ കാണപ്പെടുന്ന ഒരു ദ്വീപാണ്. ബറ്റഡ് മുനിസിപ്പാലിറ്റിയുടെയും ഇസ്റ്റൻഷിയ ദ്വീപിന്റെ തീരദേശത്തുള്ള ചെറുദ്വീപിന്റെ ഭാഗമായും ഈ ദ്വീപ് കാണപ്പെടുന്നു.  2010 -ലെ സെൻസസ് പ്രകാരം ബരൻഗെയുടെ ഭാഗമായ മഗലംബിയിലെ ജനസംഖ്യ 1,903 ആണ്.  മഗലംബി അതിന്റെ *ബടങ് ലങ്കോയി*യാലാണ്  (English: "swimming kids") അറിയപ്പെടുന്നത്

## ഭൂമിശാസ്ത്രം
വിസയൻ കടലിലെ പനയ് ദ്വീപിന്റെ കിഴക്കുഭാഗത്തായിട്ടാണ് മഗലംബി ദ്വീപ് സ്ഥിതിചെയ്യുന്നത്. കോളെബ്ര ദ്വീപിന്റെ വടക്ക് 3.2 കിലോമീറ്റർ മാറി മഗലംബി കാണപ്പെടുന്നു. തൊട്ടടുത്തുള്ള കൺസെപ്സിയോണിന്റെ ഭാഗവും കൂടിയാണിത്. 

## ബടങ് ലങ്കോയി
2008 ജൂലൈ 7 ന് GMA നെറ്റ് വർക്ക് *ഐ-വിറ്റ്നസ്* (I-Witness) എന്ന തലക്കെട്ടോടു കൂടി *ബടങ് ലങ്കോയി*യെ കുറിച്ചൊരു പരമ്പര സംപ്രേഷണം ചെയ്തിരുന്നു. ബരൻഗെ ദ്വീപിൽ വസിക്കുന്ന കുട്ടികൾ അവരവരുടെ വീടുകളിൽ നിന്ന് സ്ക്കൂളിലേയ്ക്കും തിരിച്ചു വീട്ടിലേയ്ക്കും നീന്തുന്നു. ഇങ്ങനെ നീന്തുന്ന കുട്ടികളെ കേന്ദ്രീകരിച്ചുള്ളതാണ് പരമ്പര. മഗലംബിയിൽ നിന്നുള്ള കുട്ടികളായ 10 വയസ്സ് പ്രായമുള്ള ക്വീൻചേയും 13 വയസ്സ് പ്രായമുള്ള റൗളും എല്ലാദിവസവും രാത്രി വീട്ടിലേയ്ക്ക് നീന്തുന്നതായിട്ടാണ് ബടങ് ലങ്കോയി പരമ്പരയിൽ കാണിക്കുന്നത്. റിപ്പോർട്ടിന്റെ അടിസ്ഥാനത്തിൽ ഈ കുട്ടികളുടെ  മാതാപിതാക്കൾ അവരെ രാവിലെ സ്ക്കൂളിലേയ്ക്ക് ബോട്ടിലാണ് അയയ്ക്കുന്നത്. എന്നാൽ ഉച്ചയ്ക്കു ശേഷം കുട്ടികൾ 2 കിലോമീറ്റർ ദൂരം നീന്തുന്നു. അവരുടെ പുസ്തകങ്ങൾ കൂടെ കൊണ്ടുപോകാൻ സാധിക്കാത്തതിനാൽ പുസ്തകങ്ങൾ ബീച്ചിൽ സൂക്ഷിച്ചുവയ്ക്കുകയും പിറ്റേ ദിവസം രാവിലെ അവിടെ നിന്ന് തിരിച്ച് എടുക്കുകയും ചെയ്യുന്നു.

## പ്രകൃതി ക്ഷോഭങ്ങൾ
2013 നവംബർ 8 ന് ടൈഫൂൺ ഹായിയൻ (യോലൻഡ) മഗലംബിയിലെ മത്സ്യവ്യാപാരത്തിൽ വൻനാശനഷ്ടങ്ങൾ ഉണ്ടാക്കി. യൂണിവേഴ്സിറ്റി ഓഫ് സാൻ ആഗസ്റ്റിൻസ് കോളേജ് ഓഫ് ഫാർമസി ആന്റ് മെഡിക്കൽ ടെക്നോളജി (CPMT) സാധാരണ മീൻപിടിത്തക്കാർക്ക് 4 ബോട്ടുകൾ നൽകാനായി പദ്ധതിയിടുകയും വിതരണം ചെയ്യുകയും ചെയ്തു. 
## ഇതും കാണുക

* ഫിലിപ്പൈൻസിലെ ദ്വീപുകളുടെ പട്ടിക
## അവലംബം

## പുറത്തേക്കുള്ള കണ്ണികൾ
* Magalumbi Island at OpenStreetMap
* CPMT launches “Bangka-Giving” project 

വർഗ്ഗം:ഫിലിപ്പീൻസിലെ ദ്വീപുകൾ
വർഗ്ഗം:ദ്വീപുകൾ
മിരിസ്റ്റിക - പരിസ്ഥിതിമേള

മിരിസ്റ്റിക - പരിസ്ഥിതിമേള കേരളത്തിലെ ആദ്യത്തെ 'വിദ്യാർത്ഥികളുടെ' പരിസ്ഥിതി മേളയാണ്. കോഴിക്കോട് ഫാറൂഖ് കോളേജ് സസ്യശാസ്ത്രവിഭാഗം, മലബാർ നാച്ചുറൽ ഹിസ്റ്ററി സൊസൈറ്റി, സഹ്യാദ്രി ക്ലബ്ബ് എന്നിവരാണ് ഈ മേളയുടെ പ്രധാന സംഘാടകർ. എല്ലാ വർഷവും ജനുവരി മാസത്തിലാണ് മേള നടക്കുന്നത്. യു. എൻ അന്താരാഷ്ട്ര ജൈവവൈവിധ്യദശക ( United Nations International decade of Biodiversity; 2011- 2020)വുമായി ബന്ധപ്പെട്ട് നടത്തുന്ന മേളയുടെ മൂന്ന് പതിപ്പുകൾ ഇതിനകം അവസാനിച്ചു. പരിസ്ഥിതിയുമായും ജൈവവൈവിധ്യസംരക്ഷണവുമായും ബന്ധപ്പെട്ട പ്രചാരണപ്രവർത്തനങ്ങളാണ് നടക്കുന്നത്. യു. എൻ. ജൈവവൈവിധ്യ ഉടമ്പടിയുടെ (UN Convention on Biodiversity) ഗ്ലോബൽ ആക്ഷൻ മാപ്പിൽ ഇടം പിടിച്ച പരിപാടിയാണിത്.

മേളയിൽ മികച്ച പ്രകടനം നടത്തുന്ന കലാലയത്തിന് പ്രമുഖ പരിസ്ഥിതി പ്രവർത്തകൻ പ്രൊഫ. ജോൺ സി. ജേക്കബ് സ്മാരക പുരസ്കാരം നൽകുന്നു.

## പേരിനു പിന്നിൽ
*Myristica malabarica (*കാട്ടുജാതി*)* കേരളത്തിലെ വംശനാശഭീഷണീയുള്ള, അഥവാ വംശനാശസാധ്യതയുള്ള ( vulnerable species ) തണ്ണീർത്തടവൃക്ഷമാണ്. നാശോന്മുഖമായേക്കാവുന്ന ഇവയുടെ സംരക്ഷണത്തിനും ആവാസവ്യവസ്ഥാ നിലനിൽപ്പിനും പ്രത്യേക ശ്രദ്ധ അർഹിക്കുന്നു. ഇത്തരത്തിലുള്ള ജീവിവർഗ്ഗങ്ങളുടെ സംരക്ഷണത്തിിന് വിദ്യാർത്ഥികൾക്കിടയിൽ പ്രചാരമേകുക എന്നതാണ് പരിപാടിയുടെ ലക്ഷ്യം.

## ഒന്നാം പതിപ്പ്
2017 ലെ മിരിസ്റ്റിക ജനുവരി 20, 23 തിയ്യതികളിലായി നടന്നു. അന്താരാഷ്ട്ര സുസ്ഥിര ടൂറിസം വികസന വർഷമായിരുന്നു പരിപാടിയുടെ മുഖ്യചർച്ചാവിഷയം. ഡൽഹി ജാമിയ മിലിയ യൂണിവേഴ്സിറ്റി വൈസ് ചാൻസലർ ഡോ. തലത്ത് അഹമ്മദ് മേള സന്ദർശിച്ചു.

താഴെപ്പറയുന്നവയാണ് പരിപാടികൾ :

## രണ്ടാം പതിപ്പ്
2018 ലെ മിരിസ്റ്റിക ജനുവരി 30, 31 തിയ്യതികളിലായി നടന്നു. അന്താരാഷ്ട്ര ജൈവവൈവിധ്യദശകത്തോടനുബന്ധിച്ച് നടന്ന പരിപാടിയിൽ‍ നിരവധി വിദ്യാർ‍ത്ഥികൾ പങ്കെടുത്തു. വൈൽഡ് ലൈഫ് ഫോട്ടോഗ്രാഫർ സാജിദ് അബൂബക്കർ, പരിസ്ഥിതി പ്രവർത്തകൻ അബ്ദുൾ റിയാസ് കെ തുടങ്ങിയവർ സംബന്ധിച്ചു. കേരളത്തിലെ പച്ചമനുഷ്യൻ എന്നറിയപ്പെടുന്ന പ്രൊഫ. ടി. ശോഭീന്ദ്രൻ മിരിസ്റ്റിക ലോഗോ പ്രകാശനം ചെയ്തു. മുദ്രാഗീതമായ 'ഹരിതഗീതകം' ഈ പതിപ്പിന്റെ മറ്റൊരു പ്രത്യേകതയായിരുന്നു.ലഘുചിത്രം|136x136ബിന്ദു|Myristica malabaricaതാഴെപ്പറയുന്നവയാണ് പരിപാടികൾ :

## മൂന്നാം പതിപ്പ്
ലഘുചിത്രം|മേളയിൽ നിന്നുമുള്ള ദൃശ്യങ്ങൾ
മിരിസ്റ്റിക മേളയുടെ മൂന്നാം പതിപ്പ് 2019 ജനുവരി 30, 31 തിയ്യതികളിലായി നടന്നു. കേരളത്തിലെ പത്തിലധികം ജില്ലകളിൽ നിന്നുള്ള എട്ടാം തരം മുതൽ പി. ജി. വരെയുള്ള വിദ്യാർത്ഥികൾ ഉൾപ്പെടെ നിരവധിപേർ പങ്കെടുത്തു. മേളയോടനുബന്ധിച്ച് നടന്ന 'ആരണ്യ' ആർട്ട് എക്സ്പോയിൽ പ്ലാസ്റ്റിക്ക് മാലിന്യങ്ങളിൽ നിന്നും വിദ്യാർത്ഥികൾ നിർമ്മിച്ചെടുത്ത ഇൻസ്റ്റലേഷനുകൾ, ഫോട്ടോഗ്രാഫുകൾ, പെയിന്റിങുകൾ എന്നിവയുടെയും വൈൽഡ്‌ലൈഫ് ട്രസ്റ്റ് ഓഫ് ഇന്ത്യ – അപ്പോളോ ടയേഴ്സ് കണ്ണൂർ കണ്ടൽ പ്രൊജക്ടിന്റെയും പ്രദർശനങ്ങൾ നടന്നു. സുവോളജിക്കൽ സർവ്വേ ഓഫ് ഇന്ത്യ പശ്ചിമഘട്ടപ്രാദേശിക കേന്ദ്രത്തിലെ ഡോ. മുഹമ്മദ് ജാഫർ പാലോട്ട് മേളയുടെ ഉദ്ഘാടനം നിർവ്വഹിച്ചു. വൈൽഡ് ലൈഫ് ഫോട്ടോഗ്രാഫർമാരായ‍ സാജിദ് അബൂബക്കർ, വിജേഷ് വള്ളിക്കുന്ന് എന്നിവരും പരിപാടിയിൽ സംബന്ധിച്ചു. അപ്പോളോ ടയേഴ്സ്, അമാന ടോയോട്ട, മലബാർ നാച്ചുറൽ ഹിസ്റ്ററി സൊസൈറ്റി എന്നിവരായിരുന്നു പരിപാടിയുടെ മുഖ്യ പ്രായോജകർ.‍  

താഴെപ്പറയുന്നവയാണ് പരിപാടികൾ :

## അവലംബം
വിസയൻ കടൽ

**വിസയൻ കടൽ** ഫിലിപ്പീൻസിലെ വിസയസ്,  കിഴക്കൻ വിസായസ്, പടിഞ്ഞാറൻ വിസയസ് എന്നീ ദ്വീപുകളാൽ കിഴക്കും പടിഞ്ഞാറും ഭാഗങ്ങളിലായി ചുറ്റപ്പെട്ട ഒരു സമുദ്രം ആണ്. തെക്കുഭാഗത്ത് മധ്യ വിസയയും സ്ഥിതിചെയ്യുന്നു. വടക്കുഭാഗത്ത് മസ്ബെയ്റ്റ് ദ്വീപും കാണപ്പെടുന്നു. വിസയസ് ദ്വീപുകളുടെ കൂട്ടത്തിലുള്ള ലീറ്റ്, സെബു, നെഗ്രോസ് എന്നിവ കൂടാതെ പനയ് ദ്വീപും വിസയൻ കടലിനോട് ചേർന്ന് കിടക്കുന്നു. വിസയൻ കടലിലെ പനയ് ദ്വീപിന്റെ കിഴക്കുഭാഗത്തായിട്ടാണ് മഗലംബി ദ്വീപ് സ്ഥിതിചെയ്യുന്നത്. 

ജിൻറ്റോടോളോ ചാനൽ വഴി വിസയൻ കടലിനെ വടക്കു-പടിഞ്ഞാറു വഴി സിബുയൻ കടലുമായും, വടക്കു-കിഴക്ക് സർമർ കടലുമായും, തെക്കു-കിഴക്ക് കമോട്ട്സ് കടലുമായും, തെക്കു വഴി ബൊഹോൾ കടലുമായും, തനോൻ കടലിടുക്കും സുലു കടലും വഴി ഗുമരാസ് കടലിടുക്കും, പനയ് ഗൾഫുമായും  ബന്ധിപ്പിച്ചിരിക്കുന്നു. വിസയൻ കടലിലെ ഏറ്റവും വലിയ ദ്വീപാണ് ബൻടയൻ ദ്വീപ്.

## അവലംബം

## External links

വർഗ്ഗം:കടലുകൾ
വർഗ്ഗം:ഫിലിപ്പൈൻസിന്റെ ഭൂമിശാസ്ത്രം
തിരുഹൃദയച്ചെടി

Coleus എന്ന് സാധാരണയായി അറിയപ്പെടുന്ന ഒരു അലങ്കാരസസ്യമാണ് **തിരുഹൃദയച്ചെടി**. . ലാമിയേസീ കുടുംബത്തിലെ ഈ ചെടി തെക്കുകിഴക്കനേഷ്യയിലെയും ആസ്ത്രേലിയയിലെയും തദ്ദേശവാസിയാണ്. സാധാരണയായി  വരെ വളരുന്ന ഇവ ബഹുവർഷ കുറ്റിച്ചെടികളാണ്.

### ചിത്രങ്ങൾ


File:Coleus sp.3.jpg
File:Solenostemon scutellarioides 001.jpg
File:India Goa biodiversity.jpg
File:Coleus sp.6.jpg
File:Leaves 1.JPG
File:Starr 021122-0100 Solenostemon scutellarioides.jpg
File:Starr 070906-8695 Solenostemon scutellarioides.jpg
File:SolenostemonCoeusMendel.jpg
File:Starr 070906-8698 Solenostemon scutellarioides.jpg
File:DSC 4138 - Solenostemon scutellarioides (Buntnessel).JPG
File:Plectranthus scutellarioides NBG LR.jpg


## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:ലാമിയേസി
വർഗ്ഗം:കേരളത്തിലെ സസ്യജാലം
പെരുമ്പറ്റു

**പെരുമ്പറ്റു** പണ്ടാരവകപാട്ടത്തെപ്പോലെ തന്നെ കൈകാര്യം ചെയ്യപ്പെടുന്നതാണ്. ഭാഷാഭേദം കൊണ്ടാണ് ചെങ്കോട്ട ഭാഗങ്ങളിൽ ഈ പേരുപറഞ്ഞുവരുന്നത്. സർക്കാർ വക വസ്തുക്കൾ പതിച്ചുകൊടുക്കുന്നതിനുള്ള നടപടിക്രമങ്ങൾ തന്നെയാണിതിനും. പണ്ടാരവക പെരുമ്പറ്റു എന്നും ഇത്തരം പാട്ടത്തെ വിശേഷിപ്പിക്കാറുണ്ട്. 

## അവലംബം

വർഗ്ഗം:പാട്ടങ്ങൾ
വിരുത്തി

ഊഴിയം വകയ്ക്കായിട്ടു വിരുത്തിയായി കൊടുത്തിരിക്കുന്ന വസ്തുക്കളെയാണ് വിരുത്തിപ്പാട്ടം എന്നതുകൊണ്ട് ഉദ്ദേശിക്കുന്നത്.

## അവലംബം


വർഗ്ഗം:പാട്ടങ്ങൾ
പുതുവൽ പാട്ടം

പുതുവൽപാട്ടം എന്നത് സർക്കാർ അനുവാദം കൂടാതെയും കരം പിരിവില്ലാതെയും തരിശായികിടക്കുന്ന സ്ഥലങ്ങൾ ഉപയോഗത്തിനായി നിലമായോ,പുരയിടമായോ തെളിച്ച് ഉപയോഗിക്കുകയും അല്ലെങ്കിൽ കരം പിരിവുള്ള വസ്തുവിന്റെ സ്വഭാവം മാറ്റി വേറൊരു തരത്തിലാക്കുന്നതുമാകാം. ആറും,തോടും നികത്തി പുരയിടമാക്കുക, കായൽ കുളം ഇവ നികത്തി പുരയിടമോ,നിലമോ ആക്കുക എന്ന പ്രവൃത്തികളും പുതുവല്പാട്ടത്തിന്റെ കീഴിൽപ്പെടും.ഈ വസ്തുക്കൾ സർക്കാർ രേഖയിൽ ഉൾപ്പെട്ടുവരണമെന്നു നിർബന്ധമില്ല.

വർഗ്ഗം:പാട്ടങ്ങൾ
കഴകപ്പാട്ടം

ക്ഷേത്രങ്ങളിലെ പരിചാരകവൃത്തിക്കും അനുഭവത്തിനും നൽകപ്പെടുന്ന വസ്തുവകകൾ ആണിവ.പണ്ടാരവക കഴകപ്പാട്ടമെന്നും വിശേഷിപ്പിക്കാറുണ്ട്.. 

## അവലംബം


വർഗ്ഗം:പാട്ടങ്ങൾ
സഞ്ചായപ്പാട്ടം

വസ്തുക്കളുടെ ഉത്ഭവം,ജന്മം എന്നിവയെക്കുറിച്ചുള്ള തർക്കം നിലനിൽക്കുമ്പോഴോ അതല്ലെങ്കിൽ ആ വസ്തു സർക്കാരിൽ നിക്ഷിപ്തമാകേണ്ടതാണോ എന്ന സംശയം നിലനിൽക്കുമ്പോഴോ അതിന്റെ തീർച്ചവരെ നിലമാണെങ്കിൽ അയലാചാരം പാട്ടത്തിനും,പുരയിടമായിരുന്നാൽ കണ്ടപാട്ടത്തിനും സാഞ്ചായമായി നൽകുന്നതാണിത്.തർക്കപരിഹാരത്തിനുശേഷം വസ്തുവിന്റെ പാട്ടബാദ്ധ്യതകൾക്ക് മാറ്റം വന്നേക്കാം.

വർഗ്ഗം:പാട്ടങ്ങൾ
വിരുത്തി ഒന്നുപാതി

ഏതെങ്കിലും പ്രവർത്തിക്കോ അനുഭവത്തിനായിട്ടോ നൽകുന്നു.ഒന്നു പാതിക്കുള്ള പാട്ടം സർക്കാരിനു നൽകണം. ഒന്നുപകുതി വിരുത്തിയായി അനുഭവിക്കാവുന്നതാണ്.ഇതിനെയാണ് വിരുത്തി ഒന്നുപാതിപാട്ടം എന്നു പറയുന്നത്.

## അവലംബം


വർഗ്ഗം:പാട്ടങ്ങൾ
തോൽപ്പാട്ടം

വനങ്ങൾ,കാടുമായി ബന്ധപ്പെട്ടുകിടക്കുന്ന സ്ഥലങ്ങൾ എന്നിവയിൽ നിന്നു തോൽ വെട്ടി വയലുകളിലേയ്ക്ക് നൽകുന്നതിനു പാട്ടത്തിനേല്പിച്ച സ്ഥലങ്ങളാണ് തോൽപ്പാട്ടത്തിനു കീഴിൽ വരുക.

വർഗ്ഗം:പാട്ടങ്ങൾ
ഒരു അഡാർ ലവ്

**ഒരു അഡാർ ലവ്**, ഒമർ ലുലു സംവിധാനം ചെയ്യുന്നതും പ്രിയ പ്രകാശ് വാരിയർ, സിയാദ് ഷാജഹാൻ, റോഷൻ അബ്ദുൾ റൗഫ്, നൂറിൻ ഷെരീഫ് എന്നീ പുതുമുഖങ്ങൾ പ്രധാന കഥാപാത്രങ്ങളെ അവതരിപ്പിക്കുന്നതുമായ 2019 ൽ പുറത്തിറങ്ങിയ ഒരു മലയാളം റൊമാൻറിക് കോമഡി ചിത്രമാണ്. ചിത്രത്തിലഭിനയിച്ചിരുക്കുന്നവരെല്ലാംതന്നെ അഭിനയരംഗത്തെ തുടക്കക്കാരാണ്. ഈ ചിത്രത്തിൻറെ കഥയും സംഭാഷണങ്ങളും സാരംഗ് ജയപ്രകാശും, ലിജോ പനഡാനുമാണ് നിർവ്വഹിച്ചിരിക്കുന്നത്. ഔസേപ്പച്ചൻ മൂവി ഹൗസിന്റെ ബാനറിൽ ഔസേപ്പച്ചൻ വളക്കുഴി നിർമ്മിച്ച് ഈ ചിത്രം കേരളത്തിലെ ഒരു പ്ലസ് ടു സ്‌കൂളിലെ വിദ്യാർത്ഥികൾക്കിടയിലെ പ്രേമകഥയാണ് പറയുന്നത്.

സിനിമയുടെ സംഗീത സംവിധാനം നിർവ്വഹിച്ചിരിക്കുന്നത് ഷാൻ റഹ്മാനാണ്. വിനീത് ശ്രീനിവാസൻ ആലപിച്ച “മാണിക്യ മലരായ പൂവി” എന്ന മാപ്പിള ഗാനത്തിൻറെ പുനരാവിഷ്കരണം 2018 ഫെബ്രുവരി 9 ന് യൂ ട്യൂബിൽ ഈ ചിത്രത്തിൻറെ &nbsp;പ്രമോഷൻറെ ഭാഗമായി അപ്ലോഡ് ചെയ്തിരുന്നു. മികച്ച പ്രതികരണം ലഭിച്ച ഈ ഗാനത്തിന് &nbsp; 20 മണിക്കൂറിനുള്ളിൽ ഏകദേശം &nbsp;ഒരു ദശലക്ഷം കാഴ്ചക്കാരും 50,000 ലൈക്കുകളും ലഭിച്ച് സമീപകാലത്തെ പ്രഥമസ്ഥാനം അലങ്കരിക്കുന്ന ഒരു വൈറൽ വീഡിയോ ആയിത്തീർന്നിരുന്നു.  മാണിക്യ മലരായ പൂവി എന്ന മാപ്പിളപ്പാട്ടിന്റെ യഥാർത്ഥ പതിപ്പ് രചിച്ചത് പി.എം.എ. ജബ്ബാർ എന്ന കവിയായിരുന്നു. ഈ ഗാനം 1978 ൽ തലശ്ശേരി കെ. റഫീഖ് ഈണം നല്കി അവതരിപ്പിച്ചിരുന്നു. പി.എം.എ. ജബ്ബാറിന്റെ യഥാർത്ഥ രചന തന്നെയാണ് ഈ &nbsp;ചിത്രത്തിൽ ഉപയോഗിച്ചിരിക്കുന്നത്. സംവിധായകൻ ഒമർ ലുലുവും നിർമ്മാതാവ് ഔസേപ്പച്ചനും തമ്മിലുണ്ടായ വഴക്കുകൾ മൂലം വൈകി 2019 ഫെബ്രുവരി 14-ന് ചിത്രം റിലീസായി.
## കഥാസംഗ്രഹം
ഹൈസ്കൂൾ കുട്ടികൾ 11 -ആം ക്ലാസ്സിൽ ആദ്യമായി കണ്ടുമുട്ടിയതുമുതൽ 12-ാം ക്ലാസ്സിൽ ബിരുദം നേടുന്നതുവരെയുള്ള കഥയാണ് ഈ ചിത്രം പറയുന്നത്. ഗാധയുടെയും മറ്റ് സുഹൃത്തുക്കളുടെയും സഹായത്തോടെ റോഷൻ പ്രിയയെ ആകർഷിക്കുന്നു. ഒരു സായാഹ്നത്തിൽ റോഷനും സുഹൃത്തുക്കളും മദ്യപിച്ചു, റോഷന്റെ ഒരു സുഹൃത്ത് അബദ്ധത്തിൽ റോഷന്റെ ഫോണിൽ നിന്നുള്ള ലൈംഗിക വീഡിയോകൾ സ്കൂളിലെ വാട്ട്‌സ്ആപ്പ് ഗ്രൂപ്പിലേക്ക് അയച്ചു. ഇത് റോഷനും പ്രിയയും തമ്മിലുള്ള അകലത്തിന് കാരണമാകുന്നു.

റോഷനും ഗാധയും പിന്നീട് പ്രിയയെ അസൂയപ്പെടുത്താൻ പ്രണയത്തിലാണെന്ന് നടിക്കുന്നു, പക്ഷേ അവർ പരസ്പരം വികാരങ്ങൾ പ്രകടിപ്പിക്കുന്നു. പ്രിയ റോഷനെ സമീപിച്ച് അവൾ അവനോട് ക്ഷമിച്ചുവെന്നും അവർക്ക് വീണ്ടും ബന്ധം ആരംഭിക്കാൻ കഴിയുമെന്നും പറയുന്നു. പക്ഷേ, ഗാധയെ മറക്കാൻ റോഷന് കഴിയുന്നില്ല. ഹൃദയം നുറുങ്ങി, അവൾ റോഷനോട് പറയുന്നു, ഗാധയ്ക്ക് മാത്രമേ അദ്ദേഹത്തിന് അനുയോജ്യമായ പങ്കാളിയാകാൻ കഴിയൂ, അവർ ബന്ധം അവസാനിപ്പിക്കുന്നു.

ബിരുദദിനത്തിൽ, റോഷൻ പർവതത്തിന് മുകളിൽ ഗാധയെ നിർദ്ദേശിക്കാൻ തീരുമാനിക്കുന്നു. റോഷൻ ഗാധയോട് പ്രണയാഭ്യർത്ഥന നടത്താനൊരുങ്ങുമ്പോൾ, ഒരു കളിയാക്കൽ സംഭവത്തിന്റെ ഭാഗമായി റോഷനും ഗാധയും തമ്മിൽ നേരത്തേ വിരോധമുണ്ടായിരുന്ന ഒരു കൂട്ടം ഗുണ്ടകൾ അവരെ ആക്രമിച്ചു. ഗാധ ഏതാണ്ട് ബലാത്സംഗം ചെയ്യപ്പെടുകയും റോഷനെ ക്രൂരമായി മർദ്ദിക്കുകയും ചെയ്തു, പക്ഷേ ഭാഗ്യവശാൽ അവരുടെ കോളേജ് സുഹൃത്തുക്കൾ അവരെ രക്ഷിച്ചു, അവർ ഗുണ്ടകളെ അടിച്ചുകൊന്നു. അവസാനം റോഷനും ഗാധയും അവരുടെ സുഹൃത്തുക്കളോടൊപ്പം സന്തോഷത്തോടെ ബൈക്കിൽ യാത്ര ചെയ്യുന്നു.

## അഭിനേതാക്കൾ
* പ്രിയ പ്രകാശ് വാരിയർ..... പ്രീയ 
* വൈശാഖ് പവനൻ
* റോഷൻ അബ്ദുൽ റഹൂഫ -  റോഷൻ
* നൂറിൻ ഷെരീഫ് -   ഗാദാ ജോൺ
* റോഷ്ന ആൻ റോയ്
* മിഷേൽ ആൻ ഡാനിയൽ
* അൽത്താഫ് സലിം
* അനീഷ് ജി. മേനോൻ....   ഷിബു 
* അരുൺ കെ കുമാർ
* ഹരീഷ്
* പ്രദീപ് കോട്ടയം
* മൈക്കേൾ ആൻ ഡാനിയേൽ
* ശിവജി ഗുരുവായൂർ
* യാമി സോന
* ദിൽരുപ
* സഞ്ജയ്‌ എ. സതീഷ് 
*

## അവലംബം

## പുറത്തുനിന്നുള്ള കണ്ണികൾ
* 
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
കുൽദീപ് യാദവ്

ഒരു ഇന്ത്യൻ അന്താരാഷ്ട്ര ക്രിക്കറ്റ് താരമാണ് **കുൽദീപ് യാദവ്**. ഇടംകൈ ചൈനാമാൻ ബൗളറായ കുൽദീപ് യാദവ് 204ലെ 19 വയസ്സിനു താഴെയുള്ളവരുടെ ക്രിക്കറ്റ് ലോകകപ്പിലെ ഇന്ത്യൻ ടീം അംഗമായിരുന്നു. ലോകകപ്പിൽ സ്കോട്ട്‌ലന്റിനെതിരെ ഹാട്രിക് നേടിയിരുന്നു.
## അന്താരാഷ്ട്ര ക്രിക്കറ്റ് മത്സരങ്ങൾ
2014 ഒക്ടോബറിൽ വെസ്റ്റ് ഇൻഡീസിനെതിരെ നടന്ന ക്രിക്കറ്റ് പരമ്പരയ്ക്കുള്ള ഇന്ത്യൻ ടീമിൽ ഇടം നേടിയെങ്കിലും ഒരു കളിയിലും കളിക്കാൻ സാധിച്ചില്ല. 2017 ഫെബ്രുവരിയിൽ ബംഗ്ലാദേശിനെതിരെ നടന്ന ടെസ്റ്റ് പരമ്പരയ്ക്കുള്ള ടീമിലും അംഗമായിരുന്നു. 2017 മാർച്ച് 25ന് ഓസ്ട്രേലിയയ്ക്കെതിരെ നടന്ന മത്സരത്തിലൂടെ ടെസ്റ്റ് ക്രിക്കറ്റിൽ അരങ്ങേറ്റം കുറിച്ചു. ധരംശാല ക്രിക്കറ്റ് സ്റ്റേഡിയത്തിൽ നടന്ന ഈ മത്സരത്തിലെ ആദ്യ ഇന്നിങ്ങ്സിൽ 4 വിക്കറ്റ് നേടിയിരുന്നു. അരങ്ങേറ്റ മത്സരത്തിൽ 4 വിക്കറ്റ് നേടുന്ന മൂന്നാമത്തെ ചൈനാമാൻ ബൗളറാണ് കുൽദീപ് യാദവ്. 
2017 ജൂണിൽ വെസ്റ്റ് ഇൻഡീസിനെതിരെ നടന്ന ഏകദിന ക്രിക്കറ്റ് പരമ്പരയ്ക്കുള്ള ടീമിൽ ഇടംനേടി. 2017 ജൂൺ 23ന് വെസ്റ്റ് ഇൻഡീസിനെതിരെ ഏകദിന ക്രിക്കറ്റ് മത്സരത്തിലെ അരങ്ങേറ്റം കുറിച്ചു. എന്നാൽ ഇന്ത്യൻ ടീം ബാറ്റ് ചെയ്യുന്നതിനിടെ മഴ മൂലം മത്സരം റദ്ദാക്കിയതിനാൽ കളിക്കാനുള്ള അവസരം ലഭിച്ചില്ല. തുടർന്ന് വെസ്റ്റ് ഇൻഡീസിനെതിരെ നടന്ന മത്സരങ്ങളിൽ നിന്നും 3 വിക്കറ്റുകൾ നേടി. 2017 ജൂലൈ 9 വെസ്റ്റ് ഇൻഡീസിനെതിരെ ട്വന്റി 20 ക്രിക്കറ്റിലും അരങ്ങേറ്റം കുറിച്ചു.

2017 സെപ്റ്റംബർ 21ന് കൊൽക്കത്തയിലെ ഈഡൻ ഗാർഡൻസ് ക്രിക്കറ്റ് സ്റ്റേഡിയത്തിൽ ഓസ്ട്രേലിയയ്ക്കെതിരെ നടന്ന ഏകദിന മത്സരത്തിൽ ഹാട്രിക് നേടി. ചേതൻ ശർമ്മ, കപിൽ ദേവ് എന്നിവർക്കുശേഷം ഹാട്രിക് നേടുന്ന ഇന്ത്യൻ ബൗളറാണ് കുൽദീപ് യാദവ്.

## ഇന്ത്യൻ പ്രീമിയർ ലീഗ്
2012ലെ ഇന്ത്യൻ പ്രീമിയർ ലീഗിൽ മുംബൈ ഇന്ത്യൻസ് ടീമിന്റെ ഭാഗമായിരുന്നു. 2014ലെ സീസണിൽ കൊൽക്കത്ത നൈറ്റ് റൈഡേഴ്സ് ടീമിൽ ഇടം നേടുകയും 2014ലെ ചാമ്പ്യൻസ് ലീഗ് ട്വന്റി 20യിൽ കളിക്കുകയും ചെയ്തു.

2018ലെ സീസണിൽ കൊൽക്കത്ത നൈറ്റ് റൈഡേഴ്സ് ടീമിലെ അംഗമാണ്.
## നേട്ടങ്ങൾ
### ഏകദിന ക്രിക്കറ്റ് മത്സരങ്ങൾ

#### മാൻ ഓഫ് ദി മാച്ച് പുരസ്കാരങ്ങൾ

### ട്വന്റി 20 ക്രിക്കറ്റ് മത്സരങ്ങൾ

#### മാൻ ഓഫ് ദി മാച്ച് പുരസ്കാരങ്ങൾ

## അവലംബം


## പുറം കണ്ണികൾ

* 
*

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1994-ൽ ജനിച്ചവർ
പയറ്റുപാട്ടം

സർക്കാരിന്റെ അനുമതികൂടാതെ തരിശുസ്ഥലങ്ങളിൽ വൃക്ഷദേഹണ്ഡങ്ങൾ വച്ചു പിടിപ്പിച്ച ശേഷം പേരിൽ പതിച്ചുകിട്ടാൻ അപേക്ഷ നൽകുന്നതും,നിലങ്ങളിൽ വിത്തു വിതച്ച് വിളവ് എടുക്കുന്നതിനുള്ള പാട്ടം നിശ്ചയിക്കുന്നതും പയറ്റുപാട്ടത്തിനുകീഴിൽ വരും. സർക്കാർ അനുമതിയോടെ പാട്ടം മുൻകൂട്ടി നിശ്ചയിച്ചും സ്ഥലങ്ങളിൽ പ്രവൃത്തികൾ ചെയ്യാവുന്നതാണ്.

വർഗ്ഗം:പാട്ടങ്ങൾ
വെട്ടഴിവു

സർക്കാർ തരിശുസ്ഥലങ്ങൾ നിലമായിട്ടോ പുരയിടമായിട്ടോ വെട്ടിത്തെളിക്കുന്നതിനു അപേക്ഷനൽകിയതിനുശേഷം ആ ഭാഗം തെളിച്ചു നിലമായിട്ടോ,പുരയിടമായിട്ടോ മാറ്റിയശേഷം ചെലവായ തുക ബോധിപ്പിച്ചു പാട്ടം നിശ്ചയിച്ചു നൽകുന്ന രീതിയാണ്. വസ്തുവിന്റെ അവസ്ഥ മനസ്സിലാക്കി  മൊത്തം ചിലവിൽ നിന്നു ഒരു ഭാഗം നീക്കിയ ശേഷമാണ് പാട്ടം നിശ്ചയിക്കുക. ഇതിനെ കരിക്കൂറുപാട്ടം (കരിക്കൂറുതള്ളൽ) എന്ന പേരിലും കുടിയാന്മാർക്കു നൽകും.

വർഗ്ഗം:പാട്ടങ്ങൾ
പാല്പായസംവക പിഴയാപ്പാട്ടം

ക്ഷേത്രങ്ങളിൽ വഴിപാടിനായി വ്യക്തികളോ കുടുംബങ്ങളോ വസ്തു ദേവസ്വം അധികാരികൾക്ക് നൽകുകയും അവർ തന്നെ പാട്ടത്തിനെടുത്ത് പാട്ടം നൽകി വരുന്ന സമ്പ്രദായം.ദേവസ്വം രേഖകളിൽ പാല്പായസംവക പിഴയാപാട്ടം എന്നു രേഖപ്പെടുത്തി അവർ കൊടുത്തുവരുന്ന പാട്ടം സർക്കാരിലേയ്ക്കു മുതൽകൂട്ടും.

വർഗ്ഗം:പാട്ടങ്ങൾ
കരിക്കുറു

വെട്ടഴിവുപാട്ടത്തിന്റെ കീഴിൽ വരുന്ന സമ്പ്രദായം. കുടിയാന്മാർക്കു വസ്തു തെളിച്ച് അനുഭവിയ്ക്കാൻ നൽകുന്നതാണിത്. പുരയിടമായോ നിലമായോ മാറ്റിയ ശേഷം അപേക്ഷ നൽകി പാട്ടം നിശ്ചയിക്കുന്നു.

വർഗ്ഗം:പാട്ടങ്ങൾ
വിളക്കുപാട്ടം

ക്ഷേത്രങ്ങളിൽ വിളക്കുവെയ്ക്കുന്നതിനായി ദേവസ്വം വസ്തുക്കൾ കുടിയാന്മാരെ പാട്ടത്തിനു വസ്തു ഏൽപ്പിക്കുന്നതാണിത്.സർക്കാർ തന്നെ വിളക്കുവയ്പ് നടത്തുകയും ചെയ്യുന്നു.

വർഗ്ഗം:പാട്ടങ്ങൾ
കുടുംബപ്പൊറുതി

സർക്കാരിനോ,ഭരണാധികാരികൾക്കോ അനുമോദനാർഹമായ പ്രവൃത്തി ചെയ്ത വ്യക്തികളുടെ കുടുംബ സംരക്ഷണയ്ക്കു  സന്തോഷപൂർവ്വം നൽകുന്ന ആനുകൂല്യമാണിത്.നൽകപ്പെടുന്ന വസ്തുക്കളിൽ യാതൊരു അവകാശവാദവും സർക്കാരോ മറ്റു വ്യക്തികളോ ഉന്നയിക്കരുതെന്നു വ്യവസ്ഥയുണ്ട്.

വർഗ്ഗം:പാട്ടങ്ങൾ
പഴഞ്ചോറ്റുവിരുത്തി

പ്രത്യേക രാജകല്പന പ്രകാരം ഉദ്യോഗസ്ഥന്മാർക്കോ സേവകർക്കോ രാവിലത്തെ ഭക്ഷണത്തിനു നൽകുന്നതാണിത്.പ്രാതലിനുള്ള ചെലവ് നൽകുക എന്നതാണ് ഇതിന്റെ ഉദ്ദേശം.

വർഗ്ഗം:പാട്ടങ്ങൾ
ബ്രഹ്മോദയം

ബ്രാഹ്മണർക്കു  അതിരു നിശ്ചയിച്ച് ദാനത്തിനു തുല്യമായി വസ്തു നൽകുന്ന സമ്പ്രദായമാണിത്. അതിരു ഭരണാധികാരികൾ നിശ്ചയിച്ചതിനുശേഷം പ്രത്യേക വിളംബരം വഴി നൽകപ്പെടുന്നു.

വർഗ്ഗം:പാട്ടങ്ങൾ
മാക്‌സ് ഡെസ്‌ഫോർ

പുലിറ്റ്‌സർ പ്രൈസ് നേടിയ  അമേരിക്കൻ ഛായാഗ്രാഹകനായിരുന്നു **മാക്‌സ് ഡെസ്‌ഫോർ**.(ജ: നവം: 8, 1913 – ഫെബ്രു:19, 2018) ഒട്ടേറെ ചരിത്ര പ്രധാന മുഹൂർത്തങ്ങൾ പകർത്തിയ ഡെസ്‌ഫോറിന്റെ കൊറിയൻ യുദ്ധ ചിത്രങ്ങളാണ് അദ്ദേഹത്തിന് പുലിറ്റ്‌സർ നേടിക്കൊടുത്തത്. കൊറിയൻ യുദ്ധകാലത്ത് ടെഡോങ് നദിക്കു കുറുകെയുള്ള  തകർന്ന പാലത്തിൽ കയറിക്കൂടിയ ഭയചകിതരായ ജനങ്ങളുടെ ചിത്രം പകർത്തിയ ഡെസ്ഫോറിന്റെ ശ്രമം ഏറെ ശ്രദ്ധേയമായി. ഹിരോഷിമ ദൗത്യം കഴിഞ്ഞ് അമേരിക്കയുടെ മരിയാന ദ്വീപുകളിൽ ലാൻഡ് ചെയ്യുന്ന 'ഇനോള ഗേ' വിമാനത്തിന്റെ ചിത്രവും ഡെസ്‌ഫോർ ആണ് പകർത്തിയത്.

## മറ്റു വിഖ്യാതചിത്രങ്ങൾ
ഡെസ്ഫോർ പകർത്തിയ ഗാന്ധിജിയുടേയും നെഹ്രുവിന്റേയും ചിത്രങ്ങൾ ഇന്ത്യാക്കാർക്കു ഏറെ പരിചിതമാണ്.

## അവലംബം

വർഗ്ഗം:1913-ൽ ജനിച്ചവർ
എം.എസ്. അനന്തരാമൻ

പ്രമുഖ വയലിൻ വാദകനായിരുന്നു **മൈലാപ്പൂർ സുന്ദരം അയ്യർ അനന്തരാമൻ** എന്ന **എം.എസ്.  അനന്തരാമൻ.**  പിതാവും പ്രസിദ്ധ വയലിൻ വിദ്വാനുമായിരുന്ന പറവൂർ പി. സുന്ദരം അയ്യരിൽ നിന്നാണ് വയലിന്റെ ആദ്യപാഠങ്ങൾ അഭ്യസിച്ചത്. കർണാടക സംഗീതത്തിലും ഹിന്ദുസ്ഥാനി സംഗീതത്തിലും  വൈദഗ്ദ്ധ്യം നേടിയ അനന്തരാമൻ വയലിൻ വിദ്വാനായിരുന്ന എം.എസ് ഗോപാലകൃഷ്ണന്റെ മൂത്ത സഹോദരനായിരുന്നു. എം.എസ്.ഗോപാലകൃഷ്ണനുമായി ചേർന്ന് സ്വന്തമായ ശൈലി ചിട്ടപ്പെടുത്തിയ അനന്തരാമൻ അദ്ദേഹത്തെ വയലിൻ കച്ചേരികളിൽ അനുഗമിച്ചുപോന്നു. ഓംകാർനാഥ് ഠാക്കൂർ‍ഉൾപ്പെടെയുള്ള പ്രമുഖ ഹിന്ദുസ്ഥാനി സംഗീതജ്ഞർക്കൊപ്പവും അനന്തരാമൻ കച്ചേരികളിൽ പങ്കെടുത്തിട്ടുണ്ട്.2018 ഫെബ്രുവരി 19-ന് തന്റെ 93-ആം വയസ്സിൽ ചെന്നൈയിലെ സ്വവസതയിൽ വച്ച് അദ്ദേഹം അന്തരിച്ചു. 

## അവലംബം


വർഗ്ഗം:2018-ൽ മരിച്ചവർ
വർഗ്ഗം:ഫെബ്രുവരി 19-ന് മരിച്ചവർ
വർഗ്ഗം:കർണ്ണാടകസംഗീതജ്ഞർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ഹിന്ദുസ്ഥാനി വയലിനിസ്റ്റുകൾ
പറവൂർ പി. സുന്ദരയ്യർ

വയലിൻവാദകനായിരുന്ന **പറവൂർ പി.സുന്ദരയ്യർ**  ആലുവയ്ക്കടുത്തുള്ള പറവൂരാണ് ജനിച്ചത്(ജ:1891). ഹിന്ദുസ്ഥാനി സംഗീതത്തിൽ വയലിൻ ഉപയോഗിക്കുന്നതിനു തുടക്കം കുറിച്ച വ്യക്തിയുമാണ് സുന്ദരയ്യർ..തിരുവിതാംകൂർ കൊട്ടാരത്തിലെ  ആസ്ഥാന വിദ്വാന്മാരിലൊരാളായിരുന്ന സുന്ദരയ്യരെ സേട്ട് ഗോവിന്ദനായ്ക്ക് എന്ന വ്യക്തിയാണ് ഹിന്ദുസ്ഥാനി സംഗീതജ്ഞർക്കു പരിചയപ്പെടുത്തിയത്. പ്രശസ്ത വയലിൻ വാദകരായിരുന്ന എം.എസ്.ഗോപാലകൃഷ്ണൻ, എം.എസ്.അനന്തരാമൻ എന്നിവർ പുത്രന്മാരാണ്.
## അവലംബം

വർഗ്ഗം:വയലിൻ വാദകർ
മണ്ണംപേട്ട

തൃശ്ശൂർ ജില്ലയിലെ ചെറിയൊരു ഗ്രാമമാണ് **മണ്ണംപേട്ട**. വെണ്ടൂരിനും വരാക്കാരകും ഇടയിൽ NH544 നിന്ന് 3.5കി.മി അകലെ ആണ് ഈ ഗ്രാമം. അളഗപ്പനഗർ പഞ്ചായത്തിന്റെ കിഴിൽ സ്ഥിതി ചെയ്യുന്നു.
## ആരാധനാലയങ്ങൾ

* മേരി ഇമ്മാക്കുലേറ്റ് ചർച്ച് മണ്ണംപേട്ട

## വിദ്യാഭ്യാസ സ്ഥാപനങ്ങൾ

* മാതാ എച്ച് എസ് മണ്ണംപേട്ട

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
ഗോരഖ്പൂർ റെയിൽവേ സ്റ്റേഷൻ

**ഗോരഖ്പൂർ റെയിൽവേ സ്റ്റേഷൻ** ഇന്ത്യയിലെ  ഉത്തർപ്രദേശിലെ ഗോരഖ്പൂർ നഗരത്തിലാണ് സ്ഥിതിചെയ്യുന്നത്. ലോകത്തിലെ ഏറ്റവും നീളം കൂടിയ രണ്ടാമത്തെ പ്ലാറ്റ്ഫോം എന്ന ബഹുമതി ഇതിനുണ്ട് ( നിലവിൽ കർണാടകത്തിലെ ഹുബലി(ഹൂബ്ലി ) സ്റ്റേഷനാണ് ലോകത്തിലെ ഏറ്റവും വലിയ പ്ലാറ്റ്ഫോം 1400 മീറ്റർ ). നോർത്ത് ഈസ്റ്റേൺ റെയിൽവേയുടെ കീഴിലുള്ള  ഗോരഖ്പുർ റെയിൽവേ സ്റ്റേഷനു 1366.33 മീറ്റർ (റാംപ് സഹിതം) നീളമുള്ള പ്ലാറ്റ്ഫോമാണുള്ളത്. 1886 -1905 നും ഇടയിൽ ബംഗാളും നോർത്ത് വെസ്റ്റേൺ റെയിൽവേയും കൂടിചേർന്നാണ് 217 കിലോമീറ്ററുള്ള മീറ്റർ ഗേജ് റെയിൽവേ നിർമ്മിക്കപ്പെട്ടത്. ഇന്ത്യൻ റെയിൽവേയിലെ 100 ബുക്കിംഗ് സ്റ്റേഷനുകളുടെ കൂട്ടത്തിൽ മുകളിലാണ്  ഗോരഖ്പൂർ റെയിൽവേ സ്റ്റേഷൻ. ക്ലാസ് എ -1 റെയിൽവേ സ്റ്റേഷൻ സൗകര്യങ്ങൾ സ്റ്റേഷനിൽ ലഭ്യമാണ്. 1.35 കിലോമീറ്റർ (0.84 മൈൽ) നീളത്തിൽ പുനർനിർമ്മിച്ച ഗോരഖ്പൂർ യാർഡ് ഉദ്ഘാടനത്തിന് ശേഷം 2013 ഒക്ടോബർ 6 ന് ഗോരഖ്പൂർ ലോകത്തിലെ ഏറ്റവും ദൈർഘ്യമേറിയ റെയിൽവേ പ്ലാറ്റ്ഫോമായി മാറി. ഈ റെയിൽവേ സ്റ്റേഷൻ വഴി ബീഹാറും ഡെൽഹിയുമായി ബന്ധിപ്പിക്കുന്നു. മറ്റൊരു വഴി ബനാറസ് റൂട്ടാണ്.

ഗോരഖ്പൂർ ജംഗ്ഷൻ റെയിൽവേ സ്റ്റേഷൻ ഉത്തർപ്രദേശിലെ ഒരു പ്രധാന റെയിൽവേ സ്റ്റേഷനാണ്. പ്രത്യേകിച്ചും പൂർവഞ്ചൽ മേഖലയിൽ (കിഴക്കൻ ഉത്തർപ്രദേശ്) ഇത് കിഴക്കൻ ഉത്തർപ്രദേശിനെ ബീഹാറുമായും നേപ്പാൾ, ഉത്തരേന്ത്യ എന്നിവയെയും ബീഹാറുമായി ബന്ധിപ്പിക്കുന്നു. വെയിറ്റിംഗ് ഹാളുകൾ, (എ / സി) ബുക്ക് സ്റ്റാളുകൾ, ഓറോ വാട്ടർ മെഷീൻ, ഫുഡ് സ്റ്റാളുകൾ, റെസ്റ്റോറന്റ്, എടിഎം, ലിഫ്റ്റ്, കാബ്‌വേ സൗകര്യങ്ങൾ തുടങ്ങി നിരവധി സൗകര്യങ്ങൾ ഗോരഖ്പൂർ ജംഗ്ഷനുണ്ട്. റെയിൽ‌വേ സ്റ്റേഷന്റെ ഇരുവശത്തുമായി സ്ഥിതിചെയ്യുന്ന ഗോരഖ്പൂരിലെ കാബ്‌വേ ഇന്ത്യയിൽ ഏറ്റവും നീളമുള്ളതാണ്.

## ഇതും കാണുക
*ഗോരഖ്പൂർ
*സപ്ത് ക്രാന്തി എക്സ്പ്രസ്
*യോഗി ആദിത്യനാഥ്
*ഗോരഖ്പൂർ കന്റോൺമെന്റ് റെയിൽവേ സ്റ്റേഷൻ
*ഡോമിൻ ഗാർഹ് റെയിൽ‌വേ സ്റ്റേഷൻ

## അവലംബം

## ബാഹ്യ ലിങ്കുകൾ
* About Gorakhpur Railway station

വർഗ്ഗം:ഉത്തർപ്രദേശിലെ തീവണ്ടിനിലയങ്ങൾ
വരാക്കാര

തൃശ്ശൂർ ജില്ലയിലെ ചെറിയൊരു ഗ്രാമമാണ് **വരാക്കാര**. മണ്ണംപേട്ടകും പള്ളിക്കുന്നിനും ഇടയിൽ NH544 നിന്ന് 5.5കി.മി അകലെ ആണ് ഈ ഗ്രാമം സ്ഥിതി ചെയ്യുന്നത്. പൂരത്തിന്റെ പേർക്ക് പേരുകേട്ട ഗ്രാമം കൂടിയാണ് വരാക്കാര.

## ആരാധനാലയങ്ങൾ
* വരാക്കാര ഉണ്ണീശോ പള്ളി
* വരാക്കാര ഭഗവതി ക്ഷേത്രം
*St Antonys church Varakkara

## വരാക്കാര പൂരം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
പള്ളിക്കുന്ന്, തൃശൂർ

തൃശ്ശൂർ ജില്ലയിലെ ചെറിയൊരു ഗ്രാമമാണ് **പള്ളിക്കുന്ന്**. വരാക്കാരകും വരന്തരപ്പിള്ളികും ഇടയിൽ ആണ് ഈ ഗ്രാമം സ്ഥിതി ചെയ്യുന്നത്. എൻ.എച്ച്. 544-ൽ ആമ്പല്ലൂരിൽ നിന്ന് ചിമ്മിണി അണക്കെട്ടിലേക്ക് പോകുന്ന വഴിയാണ് ഈ ഗ്രാമം.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
അർപ്പൺ (സോഫ്റ്റ് വെയർ)

നെറ്റ് വർക്ക് സെക്യൂരിറ്റിയ്ക്കുവേണ്ടി വികസിപ്പിച്ചെടുത്ത ഒരുനെറ്റ് വർക്ക് സോഫ്റ്റ് വെയർ ആണ് **അർപ്പൺ.** (ARP handler inspection). ഈ സോഫ്റ്റ് വെയർ കൈകാര്യം ചെയ്യുന്നവർ വളരെയധികം ഇതിൽ താല്പര്യം പ്രകടിപ്പിക്കുന്നുണ്ട്.സർവ്വകലാശാല ഗവേഷകരും ഈ സോഫ്റ്റ് വെയർ ഉപയോഗിക്കുന്നുണ്ട്.      ഡിഫൻസ് സെക്യൂരിറ്റി ഉദ്യോഗസ്ഥർക്കു വേണ്ടി കേന്ദ്രപ്രതിരോധമന്ത്രാലയം ഈ പുതിയ സോഫ്റ്റ് വെയർ ആണ് ഇപ്പോൾ ഉപയോഗിക്കുന്നത്. 

## പ്രചോദനം
അഡ്രസ്സ് അനിമേഷൻ പ്രോട്ടോക്കോൾ (ARP) ന് സുരക്ഷാ പ്രശ്നങ്ങളുണ്ട്. ഇതിൽ മാൻ ഇൻ ദ മിഡിൽ (MITM) ഉൾപ്പെടുന്നു.  എആർപി സ്പൂഫിംഗ്, , എആർപി കാഷെ പോയിസണിങ് അല്ലെങ്കിൽ  എആർപി പോയിസൺ റൂട്ടിംഗ് ആക്രമണങ്ങൾ എന്നിവ ഇതിൽ ഉൾപ്പെടുന്നു.
## അവലംബം

## പുറത്തേയ്ക്കുള്ള കണ്ണികൾ
* 
* Official documentation

വർഗ്ഗം:കമ്പ്യൂട്ടർ സുരക്ഷ
ഗ്രാൻഡ് സെന്ട്രൽ ടെർമിനൽ

**ഗ്രാൻഡ് സെന്ട്രൽ ടെർമിനൽ** യു. എസിലെ ന്യൂയോർക്ക് സിറ്റിയിലാണ് സ്ഥിതിചെയ്യുന്നത്. 1903-ൽ നിർമ്മിച്ച ഈ റെയിൽവേസ്റ്റേഷന് 44 പ്ലാറ്റുഫോമുകളാണുള്ളത്. പ്ലാറ്റുഫോമുകളുടെ എണ്ണത്തിന്റെ കാര്യത്തിൽ ലോകത്തെ ഏറ്റവും വലിയ റെയിൽവേസ്റ്റേഷൻ എന്ന ബഹുമതി ഇതിനുണ്ട്.  മെട്രോ-നോർത്ത് റെയിൽവേയിൽ ന്യൂയോർക്കിലെ വെസ്റ്റ്ചെസ്റ്റർ , പുട്ട്നം , ഡച്ചെസ് കൗണ്ടികൾ എന്നിവിടങ്ങളിലേക്ക് യാത്ര ചെയ്യുന്നവർക്ക് ടെർമിനൽ സേവനമനുഷ്ഠിക്കുന്നു. ആംട്രാക്ക് കണക്ഷനുകൾ വഴി ഗ്രാൻഡ് സെന്ട്രൽ അഡിരോൺഡാക്ക് , എമ്പയർ സർവീസ് , എത്താൻ അല്ലെൻ എക്സ്പ്രസ് , മാപ്പിൾ ലീഫ് സേവനങ്ങൾ ലഭ്യമാണ്. ഗ്രാൻഡ് സെൻട്രൽ-42nd സ്ട്രീറ്റിലെ ന്യൂയോർക്ക് സിറ്റി സബ്വേയിലെ ടെർമിനലിൽ ഒരു കണക്ഷനും ഉൾപ്പെടുന്നു.

ഗ്രാൻഡ് സെൻട്രൽ ടെർമിനലിന്റെ വിദഗ്ദ്ധ വാസ്തുവിദ്യയും ഇന്റീരിയർ ഡിസൈനും അതിനെ പല ദേശീയ പുരസ്കാരങ്ങളും നേടിയിട്ടുണ്ട് . 2013 ൽ 21.9 മില്യൺ സന്ദർശകരാണ് റെയിൽവേ, മെട്രോ യാത്രക്കാർ ഒഴികെയുള്ളത്. 

അമേരിക്കൻ ദീർഘദൂര യാത്രക്കാർക്ക് വേണ്ടി ന്യൂയോർക്ക് സെൻട്രൽ റെയിൽറോഡ് ഗ്രാൻഡ് സെൻട്രൽ ടെർമിനൽ നിർമ്മിക്കപ്പെട്ടു. 1991 വരെ ടെർമിനൽ അംട്രാക്കും സേവനം അനുഷ്ടിച്ചിരുന്നു. എംപയർ സംവിധാനത്തിന്റെ കണക്ഷൻ പൂർത്തിയായതിനുശേഷം അടുത്തുള്ള പെൻസിൽവാനിയ സ്റ്റേഷനിൽ സേവനം ഏറ്റെടുത്തു. 2017 വേനൽക്കാലത്ത്, ലിമിറ്റഡ് അംട്രാക്കും സേവനം നടത്തിയിരുന്നു. 2018 , പെൻ സ്റ്റേഷൻ നിർമ്മാണം നടന്നുകൊണ്ടിരിക്കുന്നതിനാൽ  ന്യൂ യോർക്ക് അംട്രാക്ക് സർവീസ് നടത്തിയിരുന്നു. ലോംഗ് ഐലൻഡിൽ റെയിൽറോഡ് ടെർമിനലിലേക്ക് കൊണ്ടുവരാൻ ഈസ്റ്റ് സൈഡ് ആക്സസ്  പദ്ധതി ആരംഭിച്ചു.

ഗ്രാന്റ് സെൻട്രൽ 48 ഏക്കർ (19 ഹെക്ടർ) സ്ഥലത്തിൽ ഉൾക്കൊള്ളുന്നു. ലോകത്തിലെ മറ്റേതൊരു റെയിൽറോഡ് സ്റ്റേഷനെക്കാളും ഇതിന് 44 പ്ലാറ്റ്ഫോമുകളുണ്ട്. പ്ലാറ്റ്ഫോമുകൾ ഭൂമിയ്ക്ക് താഴെയായി 30 ട്രാക്കുകളും ഉപരിതലത്തിൽ 26 എണ്ണം ഉള്ളതിൽ, പാസഞ്ചർ സർവ്വീസിനായി  43 ട്രാക്കുകൾ മാത്രമാണ് ഉപയോഗിക്കുന്നത്. പ്ലാറ്റ്ഫോമുകളിലൂടെയും ട്രെയിൻ യാർഡുകളിലൂടെയും ട്രാക്കുകളുടെ എണ്ണം 100 കവിയുന്നു. ഇവയെല്ലാം പൊതുവായി ഉപയോഗിക്കാത്തതും എന്നാൽ റെയിൽ യാർഡിനായി ഉപയോഗിക്കുന്നു. ഗ്രാന്റ് സെൻട്രൽ ടെർമിനൽ മെട്രോപോളിറ്റൻ ട്രാൻസ്പോർട്ട് അതോറിറ്റിയുടെ  ഉടമസ്ഥതയിലുള്ളതല്ല. എന്നാൽ മിഡ്ടൗൺ ടി.ഡി.ആർ വെഞ്ചറസ് എന്നറിയപ്പെടുന്ന ഒരു സ്വകാര്യ കമ്പനിയുടേതാണ്. 

## അവലംബം

## പുറത്തേയ്ക്കുള്ള കണ്ണികൾ

* 
* Grand Central Terminal station listing
ഷിർദി വിമാനത്താവളം

**ഷിർദി വിമാനത്താവളം**  ഇന്ത്യയിലെ മഹാരാഷ്ട്രയിൽ ഷിർദി നഗരത്തിൽനിന്ന് തെക്കു-പടിഞ്ഞാറ്14 കിലോമീറ്റർ അകലത്തിൽ കകടി ഗ്രാമത്തിൽ സ്ഥിതിചെയ്യുന്നു. മഹാരാഷ്ട്ര വിമാനത്താവള വികസന കമ്പനിയുടെ (MADC) ഉടമസ്ഥതയിലുള്ള 400 ഹെക്ടർ വിസ്തീർണ്ണത്തിൽ വ്യാപിച്ചുകിടക്കുന്ന ഈ വിമാനത്താവളം 2017 ഒക്ടോംബർ 1 ന് രാഷ്ട്രപതി രാംനാഥ് കോവിന്ദ് ആണ് ഉദ്ഘാടനം നിർവ്വഹിച്ചത്. കമ്മ്യൂണിക്കേഷൻ നാവിഗേഷൻ സർവ്വെയിലെൻസ് (CNS), എയർ ട്രാഫിക് കൻട്രോൾ (ATC) എന്നിവയെ നയിക്കുന്നത് എയർപോർട്ട്സ് അതോറിറ്റി ഓഫ് ഇന്ത്യയാണ്. 

ഇന്ത്യയിലെ ആത്മീയ ഗുരുവായി അറിയപ്പെടുന്ന സായി ബാബ ക്ഷേത്രത്തിലേയ്ക്കുള്ള തീർത്ഥാടകരുടെ യാത്രാസൗകര്യം വിപുലീകരിക്കുന്നതിലേയ്ക്കായി മഹാരാഷ്ട്ര ഗവൺമെന്റ് 340 കോടി രുപയുടെ പദ്ധതികൾ നടപ്പിലാക്കി. 80,000 ഭക്തർ ഇവിടേയ്ക്ക് സന്ദർശിക്കുന്നുണ്ടെന്നാണ് കണക്കാക്കിയിരിക്കുന്നത്.  5 ലക്ഷം പേർ ആഴ്ചയവസാനവും, അവധിക്കാലത്തും, ഉത്സവസമയങ്ങളിലും ആയി സന്ദർശിക്കുന്നതായി കണ്ടെത്തിയിട്ടുണ്ട്. ഷിർദിയിൽ നിന്ന് 125 കിലോമീറ്റർ അകലത്തിൽ സ്ഥിതിചെയ്യുന്ന ഔറംഗാബാദ് വിമാനത്താവളം വഴിയും സായിനഗർ ഷിർദി റെയിൽവേസ്റ്റേഷൻ വഴിയും ആണ് ഭൂരിപക്ഷം തീർത്ഥാടകരും ഇവിടെയെത്തുന്നത്. 

## ചരിത്രം
2009 ഡിസംബർ 22-ന് അഹ്മദ്നഗർ ജില്ലാ ഭരണകൂടം വിമാനത്താവള പദ്ധതിക്ക് സ്ഥലം ഏറ്റെടുത്തു.തുടക്കത്തിൽ 60 മീറ്റർ വീതിയും 2,000 മീറ്റർ ദൈർഘ്യവുമുള്ള സിംഗിൾ റൺവേ നിർമിച്ചു. 2011 ഡിസംബറിൽ എയർപോർട്ട് പ്രവർത്തനം തുടങ്ങിയിരുന്നു.എന്നിരുന്നാലും, റൺവേയുടെ നീളം 3,200 മീറ്ററായി വ്യാപിപ്പിക്കാൻ  MADC തീരുമാനിച്ചു, തുടർന്ന് വലിയ വിമാനങ്ങൾ പറത്താനുള്ള പ്രവർത്തനം ആരംഭിച്ചു.

## അവലംബം

## പുറത്തേയ്ക്കുള്ള കണ്ണികൾ
* MADC Shirdi Website 
* Shirdi airport to be ready in a year 
* Shirdi airport work in full swing: Official 

വർഗ്ഗം:ഇന്ത്യയിലെ വിമാനത്താവളങ്ങൾ
ശിവ്‌രി കോട്ട

മുംബൈയുടെ ഒരു നഗരപ്രാന്തപ്രദേശമായ ശിവ്‌രിയിൽ ഉള്ള ഒരു കോട്ടയാണ് ശിവ്‌രി കോട്ട (മറാഠി: शिवडी किल्ला). 1680 ൽ ബ്രിട്ടീഷുകാർ മുംബൈ തുറമുഖത്തെ നിരീക്ഷിക്കുവാനായി പണികഴിപ്പിച്ച ഈ കോട്ട ഒരു കുന്നിൻമുകളിൽ സ്ഥിതി ചെയ്യുന്നു.
## ചരിത്രം
പതിനെട്ടാം നൂറ്റാണ്ട് വരെ മുംബൈയുടെ സ്ഥാനത്ത് പല ചെറു ദ്വീപുകളായിരുന്നു. ഇതിൽ പരേൽ ദ്വീപിന്റെ ഭാഗമായിരുന്നു ഈ കോട്ട. 1661-ൽ പോർച്ചുഗീസ് രാജാവിന്റെ പുത്രി ബ്രാഗൻസായിലെ കാതറീനിനെ ബ്രിട്ടണിലെ ചാൾസ് രണ്ടാമൻ രാജാവ് വിവാഹം ചെയ്തപ്പോൾ സ്ത്രീധനമായി ബോംബെയിലെ മാഹിം ഉൾപ്പെടെയുള്ള ഏഴ് ദ്വീപുകൾ പോർച്ചുഗീസുകാർ ബ്രിട്ടനു കൈമാറി. മുഗളന്മാരുമായി സന്ധിയിലായിരുന്ന ആഫ്രിക്കൻ വംശജരായ സിദ്ദികൾ പല തവണ മുംബൈ ആക്രമിച്ചു. അവരെ ചെറുക്കുവാനായി പണിത കോട്ടകളിലൊന്നാണ് ഈ കോട്ട. ഒരു സുബേദാറുടെ കീഴിൽ 50 ശിപായിമാർ ഈ കോട്ടയിലെ ക്യാമ്പിലുണ്ടായിരുന്നു. എട്ട് മുതൽ പത്ത് പീരങ്കികളുമുണ്ടായിരുന്നു.

1689 ൽ സിദ്ദി ജനറലായ യാദി സകത്തിന്റെ നേതൃത്വത്തിൽ 20,000 സൈനികരുടെ സൈന്യം മുംബൈ ആക്രമിച്ചു. അവർ ആദ്യം ശിവ്‌രി കോട്ടയും മസഗാവ് കോട്ടയും തുടർന്ന് മാഹിം പട്ടണവും കീഴടക്കി. 1768-ൽ ബ്രിട്ടീഷുകാർ ഇത് പുതുക്കിപ്പണിയുകയുണ്ടായി.  1772 ൽ ബ്രിട്ടീഷുകാർക്കെതിരെ നടന്ന പോർച്ചുഗീസ് ആക്രമണത്തിനെതിരേയുള്ള പ്രതിരോധത്തിൽ ശിവ്‌രി കോട്ടയും പങ്കെടുത്തിരുന്നു.

സ്വാതന്ത്ര്യലബ്ധിക്ക് ശേഷം മുംബൈ പോർട്ട് ട്രസ്റ്റ് ഇതിനെ ഒരു സംഭരണശാലയായി ഉപയോഗിച്ചിരുന്നു. പിന്നീട് ഈ കോട്ട പുരാവസ്തു വകുപ്പ് ഏറ്റെടുത്തു.

## നിർമ്മിതി
പ്രധാനമായും ഈ കോട്ട പ്രതിരോധത്തിനായി നിർമിച്ചതാണ്. ചുറ്റിലും ഉള്ള ഉയർന്ന കൽഭിത്തികൾ കൂടാതെ സംരക്ഷണത്തിനായി അകത്ത് വലയം പോലെ ഒരു മതിൽക്കെട്ട് കൂടിയുണ്ട്. 60 മീറ്റർ (197 അടി) ഉയരമുള്ള ഒരു കുന്നിൻ ചെരുവിലാണ് സ്ഥിതി ചെയ്യുന്നത്. കരിങ്കൽ നിർമ്മിതമായ പ്രവേശന കവാടം ഒരു മുറ്റത്തേക്കു നയിക്കുന്നു. പ്രധാന കവാടത്തിൽ നിന്ന് നേരിട്ടുള്ള ആക്രമണം തടയുന്നതിനായി അകത്തെ പ്രവേശന കവാടങ്ങൾ ലംബമായി പണിതിരിക്കുന്നു.

## അവലംബം

## ചിത്രശാല

File:Sewri Fort Entry Point.jpg|ശിവ്‌രി ഫോർട്ട് റോഡിൽ നിന്നും കോട്ടയിലേക്കുള്ള വഴി
File:Sewri Fort Outer Wall.jpg| കോട്ടയുടെ ചുറ്റുമതിൽ
File:Stairs to Sewri Fort.jpg| കോട്ടയിലേക്കുള്ള പടവുകൾ
File:Sewry Fort Entry Point.jpg|കോട്ടക്കുള്ളിലേക്കുള്ള കവാടം. ഇതിലേ കടന്ന് 90 ഡിഗ്രി വലത്തേക്ക് തിരിഞ്ഞാണ് കോട്ടയിലേക്കുള്ള പ്രവേശനം.
File:Sewri Fort Inside 2.jpg|ചുറ്റുമതിലിനുള്ളിലായി നിലകൊള്ളുന്ന കോട്ട
File:Sewri Fort Inside 3.jpg|കോട്ടയുടെ ഉൾഭാഗം
File:Sewri Fort Inside 12.jpg|കോട്ടയുടെ ഉൾഭാഗം
File:Sewri Fort Inside 4.jpg| കോട്ടയുടെ ഉൾഭാഗം
File:Sewri Fort Inside 8.jpg|ഉൾക്കടലിന്റെ വശത്തുള്ള കോട്ടമതിൽ
File:Sewri Fort Inside 9.jpg|കൊത്തളങ്ങൾ
File:Sewri Fort Inside 11.jpg| കോട്ടയുടെ മുകൾഭാഗം
File:Sewri Fort Wall Writings.jpg|ചുവരെഴുത്തുകൾ
File:Flamingoes Sewri.jpg|ഫ്ലെമിംഗോ പക്ഷികൾ, കോട്ടക്ക് സമീപമുള്ള ഉൾക്കടൽ പ്രദേശത്ത്.


വർഗ്ഗം:മുംബൈയിലെ കോട്ടകൾ
മെഡ് വാച്ച്

**മെഡ് വാച്ച്** ഒരു ഹെൽത്ത് ആപ്ലിക്കേഷൻ ആണ്. യു.എസ്. ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ കമ്മീഷണറായ ഡേവിഡ് എ കെസ് ലെർ MD. ആണ് ഈ സിസ്റ്റം കൊണ്ടുവന്നത്.  മെഡ് വാച്ച് ഉപയോഗിച്ച് പ്രതികൂലസംഭവങ്ങളും, സെന്റിനാൽ ഈവന്റ്സും റിപ്പോർട്ട് ചെയ്യുന്നു. 1993 -ൽ സ്ഥാപിതമായ മെഡ് വാച്ച് ശേഖരിച്ച വിവരങ്ങൾ മെഡിക്കൽ കമ്മ്യൂണിറ്റിക്കും പൊതുജനങ്ങൾക്കും ആയി പങ്കുവയ്ക്കുന്നു.  പ്രൊഫഷണലുകൾക്ക് പൊതുവായി ലഭ്യമായ ഡാറ്റാബേസുകളും ഓൺലൈൻ വിശകലന ഉപകരണങ്ങളും സിസ്റ്റത്തിൽ ഉൾപ്പെടുന്നു.  വെബ്സൈറ്റായ , ഇ-മെയിൽ, ട്വിറ്റർ, ആർഎസ്എസ് ഫീഡുകൾ എന്നിവ പോലുള്ള ക്ലിനിക്കൽ സെക്യൂരിറ്റി കമ്മ്യൂണിക്കേഷൻ, മെഡിക്കൽ ഉൽപ്പന്ന സുരക്ഷാ അലർട്ടുകൾ എന്നിവപോലും മെഡ് വാച്ച് പ്രചരിപ്പിക്കുന്നു.

## അവലംബം

വർഗ്ഗം:ആപ്ലിക്കേഷൻ സോഫ്റ്റ്‌വെയർ
കൃത്രിമ റബ്ബർ

കൃത്രിമായി നിർമ്മിക്കപ്പെടുന്ന ഇലാസ്റ്റോമറുകളാണ് **കൃത്രിമ റബ്ബർ** എന്നറിയപ്പെടുന്നത്. പെട്രോളിയം ഉപോൽപന്നങ്ങളിൽ നിന്നും നിർമ്മിക്കപ്പെടുന്ന പദാർത്ഥങ്ങളാണിവ. വാഹനങ്ങളുടെ ടയർ നിർമ്മാണമുൾപ്പെടെയുള്ള നിരവധി മേഖലകളിൽ കൃത്രിമ റബ്ബർ വ്യാപകമായി ഉപയോഗിക്കപ്പെട്ടെന്നുണ്ട്.
## ചരിത്രം

1890 കളിൽ സൈക്കിൾ ടയർ നിർമ്മാണത്തിന് റബ്ബർ ധാരാളമായി ഉപയോഗിക്കപ്പെട്ടപ്പോൾ, സ്വാഭാവിക റബ്ബറിന്റെ ലഭ്യത കുറഞ്ഞതാണ് കൃത്രിമ റബ്ബറിന്റെ അന്വേഷണത്തിലേക്ക് ഗവേഷകരെ എത്തിച്ചത്. 1909 ൽ ജർമ്മൻകാരനായ ഫ്രിറ്റ്സ് ഹോഫ്‌മാൻ നേതൃത്വം നൽകി നടത്തിയ ഗവേഷണഫലമായി ആദ്യത്തെ കൃത്രിമ റബ്ബർ എന്ന് വിശേഷിപ്പിക്കാവുന്ന ഐസോപ്രീൻ കണ്ടെത്തി.
1910 ൽ റഷ്യൻ ഗവേഷകനായ സെർജിൽ വാസിലേവ ലബേദേവ് ബ്യൂട്ടഡീൻ അധിഷ്ഠിതമായി കൃത്രിമ റബ്ബർ നിർമ്മിച്ചു. വ്യാവസായികമായി കൃത്രിമ റബ്ബർ ഉൽപന്നങ്ങൾ നിർമ്മിക്കുന്നതിന് ഇത് തുടക്കമിട്ടു. ഒന്നാം ലോകമഹായുദ്ധകാലത്തെ റബ്ബറിന്റെ വർദ്ധിച്ച ആവശ്യകത ഇതിലൂടെ പരിഹരിക്കാനായി. യുദ്ധാനന്തരം പ്രകൃതിദത്ത റബ്ബറിലേക്ക് വീണ്ടും തിരിഞ്ഞുവെങ്കിലും ചെലവു കുറഞ്ഞ മാർഗ്ഗങ്ങളിലൂടെ കൃത്രിമ റബ്ബർ നിർമ്മാണത്തിനുള്ള ഗവേഷണം തുടർന്നു.

## സ്വാഭാവിക റബ്ബറുമായുള്ള താരതമ്യം
സ്വാഭാവിക റബ്ബറിന് പലമേന്മകളും ഉണ്ടെങ്കിലും കൃത്രിമ റബ്ബർ ചില സവിശേഷതകളാൽ മുന്നിട്ടു നിൽക്കുന്നുണ്ട്. ഉന്നതമായ താപനില താങ്ങുന്നതിനും ചില രാസപദാർത്ഥങ്ങളുമായുള്ള പ്രതിപ്രവർത്തനം പ്രതിരോധിക്കുന്നതിനും കൃത്രിമ റബ്ബറിനുള്ള കഴിവ് എടുത്തു പറയേണ്ടതാണ്.
## പ്രധാന കൃത്രിമ റബ്ബറുകൾ

* സ്റ്റൈറീൻ -ബ്യൂട്ടാഡൈയീൻ റബ്ബർ
*പോളിസൾഫൈഡ് റബ്ബർ
*സിലിക്കോൺ റബ്ബർ
*ഫ്ലൂറോകാർബൺ  റബ്ബർ
*ഇപിഡിഎം റബ്ബർ
*ബ്യൂട്ടാഡൈയീൻ റബ്ബർ
*ബ്യൂട്ടൈൽ റബ്ബർ
*നൈട്രൈൽ റബ്ബർ

*അക്രിലേറ്റ് റബ്ബർ
*നിയോപ്രീൻ റബ്ബർ
*യൂറീഥേൻ റബ്ബർ

## അവലംബം

വർഗ്ഗം  : പോളിമറുകൾ
വർഗ്ഗം :റബ്ബർ
ബ്രേക്‌ത്രൂ ലിസൺ

പ്രപഞ്ചത്തിലെ അന്യഗ്രഹജീവികളെപ്പറ്റി അന്വേഷിക്കാനും കണ്ടെത്താനും ശ്രമിക്കുന്ന ഒരു പദ്ധതിയാണ് ബ്രേക്‌ത്രൂ ലിസൺ. 2016 ജനുവരിയിൽ ആരംഭിച്ച ഇത് പത്തു വർഷത്തോളം നീണ്ടു നിൽക്കുമെന്നു കരുതുന്നു. ബെർക്ലിയിലെ കാലിഫോർണിയ സർവ്വകലാശാലയിലാണ് ഇതിന്റെ ആസ്ഥാനം. ഉത്തരധ്രുവത്തിൽ ഗ്രീൻ ബാങ്ക് ഗവേഷണകേന്ദ്രം, ദക്ഷിണദ്രുവത്തിലെ പാർക്സ് ഗവേഷണകേന്ദ്രം എന്നിവയിലൂടെ റേഡിയോ കിരണങ്ങളും ഓട്ടോമാറ്റഡ് പാത്ത് ഫൈന്ററിലൂടെ ദൃശ്യപ്രകാശവും ബ്രേക്ത്രൂ ലിസൺ സ്വീകരിക്കുന്നു. ഏതാണ്ട് പത്തുലക്ഷത്തോളം നക്ഷത്രങ്ങളേയും നൂറോളം താരാസമൂഹങ്ങളുടെ കേന്ദ്രത്തേയും ഗവേഷണവിധേയമാക്കാൻ ഇതിലൂടെ പദ്ധതിയിടുന്നു.

വർഗ്ഗം:ബഹിരാകാശഗവേഷണകേന്ദ്രങ്ങൾ
കാരക്കാട്, പാലക്കാട്

പാലക്കാട് ജില്ലയിലെ ഓങ്ങല്ലൂർ പഞ്ചായത്തിലെ ഒരു ഗ്രാമമമാണ് **കാരക്കാട്**. പട്ടാമ്പി ഷൊർണൂർ റോഡിൽ ഓങ്ങല്ലൂർ ജങ്ഷനിൽ നിന്നും മൂന്ന് കിലോമീറ്റർ ദൂരത്താണീഗ്രാമം. ഷൊർണ്ണൂർ റെയിൽവേ സ്റ്റേഷനും പട്ടാമ്പി റെയിൽ‌വേ സ്റ്റേഷനും ഇടയിലാണ് കാരക്കാട് റെയിൽവേ സ്റ്റേഷൻ നിലനിൽക്കുന്നത്   ഒരു യു.പി. സ്കൂൾ, ഒരു റെയിൽവേ സ്റ്റേഷൻ ഒരു ഗവൺമെന്റ് ഹോമിയോ ഡിസ്പെൻസറി എന്നിവ ഈ ഗ്രാമത്തിൽ ഉണ്ട്. 90% ആളുകൾ മുസ്ലീങ്ങൾ ആണ് ഏകദേശം 600 വർഷം പഴക്കമുള്ളതാണ് ഇവിടത്തെ മുസ്ലിം പള്ളിയെന്ന് കാരണവൻമാര് പറയുന്നത്  കൃഷിയാണു പ്രധാന ജീവിത മാർഗം. ഗൾഫ് രാജ്യങ്ങളിൽ ജോലി ചെയ്യുന്നവരിൽ നിന്നു കിട്ടുന്ന വരുമാനവും പ്രധാനം തന്നെ. ഭാരതപ്പുഴയുടെ (നിളനദി)തീരത്താണ് ഈ ഗ്രാമം. 
ഈ ഗ്രാമത്തിൻറെ തെക്ക് ഭാഗം ഭാരതപ്പുഴയും കിഴക്ക് വാടനാംകുറുശ്ശിയും പടിഞ്ഞാറ് ഭാഗം കിഴായൂരും വടക്ക് കള്ളാടിപ്പറ്റയും അതിരിടുന്നു. ആദ്യകാലങ്ങളിൽ കൃഷി ഗൾഫ് മുതലായവയായിരുന്നു ഈ ഗ്രാമവാസികളുടെ മുഖ്യ വരുമാനം. എന്നാൽ രണ്ടായിരാമാണ്ടോടെ വലിയൊരു വിഭാഗം ഗ്രാമവാസികൾ ആക്രിക്കച്ചവടത്തിലേക്ക് തിരിഞ്ഞു. ഇത് ഗ്രാമീണരുടെ സാമ്പത്തിക വരുമാനത്തിൽ വലിയ വർദ്ധനയുണ്ടാക്കിയെങ്കിലും  അതോടൊപ്പം കേരളത്തിന്റെ നാനാഭാഗങ്ങളിൽ നിന്നും സർവ്വമവിധ അപകടകരങ്ങളായ മാലിന്യങ്ങളും ഈ ഗ്രാമത്തിലേക്ക് ശേഖരിക്കപ്പെടുകയും വിലകിട്ടുന്നവകഴിച്ച് വലിയൊരുഭാഗം ഗ്രാമത്തിലെ പാടങ്ങളിലും തോടുകളിലും പുഴയിലുമൊക്കെ ഉപേക്ഷിച്ചതിന്റെ ഫലമായി വലിയ പാരിസ്ഥിതികപ്രശ്നം ഉദ്ഭവിക്കുകയുമുണ്ടായി. രണ്ടായിരത്തിപ്പതിനേഴിലെ കാലവർഷാരംഭത്തിൽ പടർന്നു പിടിച്ച നാലുപേരുടെ മരണത്തിനിടയാക്കിയ ഡെങ്കിപ്പനി ഈ പശ്ചാത്തലത്തിൽ വലയ വിവാദമായിരുന്നു. 

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഫ്രിറ്റ്സ് ഹോഫ്‌മാൻ

ജർമ്മൻകാരനായ ഒരു ജൈവരസതന്ത്രജ്ഞനാണ് **ഫ്രിറ്റ്സ് ഹോഫ്‌മാൻ **.
## ജീവിത രേഖ
ജനനം: 2 നവംബർ 1866 
മരണം: 22 ഒക്ടോബർ 1956
## ഗവേഷണം
രസതന്ത്ര ഗവേഷകനായിരുന്ന ഹോഫ്മാൻ 1909 സപ്തംബർ 12ന് ആദ്യത്തെ കൃത്രിമ റബ്ബറിനുള്ള പേറ്റന്റ് സമ്പാദിച്ചു.
## ബഹുമതികൾ
സിന്തറ്റിക് റബ്ബറിനെക്കുറിച്ചുള്ള ഗവേഷണത്തിന് 1912ൽ ജർമ്മൻ കെമിക്കൽ സൊസൈറ്റി എമിൽ ഫിഷർ മെഡൽ നൽകി ആദരിച്ചു.
## അവലംബം

വർഗ്ഗം:കാർബണിക രസതന്ത്രം
കാരക്കാട്

# കാരക്കാട്, ആലപ്പുഴ
# കാരക്കാട്, പാലക്കാട്
വെള്ളക്കൊക്കൻ കുളക്കോഴി

**നാമക്കോഴി** അഥവാ **വെള്ളക്കൊക്കൻ കുളക്കോഴി** (Eurasian coot, ശാസ്ത്രനാമം *Fulica atra*) റെയിൽ, ക്രേക്ക് എന്നീ ഇനം പക്ഷികളുടെ കൂട്ടത്തിൽപ്പെടുന്നതും റാലിഡേ കുടുംബത്തിലെ അംഗവുമാണ്. യൂറേഷ്യൻ കൂട്ട്, കോമൺ കൂട്ട് എന്നീ പേരുകളിലും ഈ ജലപ്പക്ഷി അറിയപ്പെടുന്നു.  ശാസ്ത്രീയനാമത്തിൽ ലാറ്റിനിൽ *ഫുലിക* എന്നാൽ *കൂട്ട്* എന്നും അൽട്ര എന്നാൽ *കറുപ്പും* ആണ്.  യൂറോപ്പ്, ഏഷ്യ, ആസ്ട്രേലിയ, ആഫ്രിക്കയുടെ വിവിധ ഭാഗങ്ങൾ, പാകിസ്താൻ എന്നീ പ്രദേശങ്ങളിലും ഇതിനെ കണ്ടുവരുന്നു. ആസ്ട്രേലിയൻ ഉപവർഗ്ഗത്തെ *ആസ്ട്രേലിയൻ കൂട്ട്* എന്നും അറിയപ്പെടുന്നു.  

കൂട്ടിന്റെ സങ്കരയിനങ്ങൾ പഴയലോകത്തെ ശുദ്ധജലതടാകങ്ങളിലും കുളങ്ങളിലും കണ്ടിരുന്നു. ഇതിന്റെ വർഗ്ഗങ്ങൾ അടുത്തകാലത്ത് ന്യൂസിലാൻഡ് മേഖലകളിലും വ്യാപിച്ചിട്ടുണ്ട്. മഞ്ഞുകാലത്ത് ജലം തണുത്തുറയുമ്പോൾ ഇവ തെക്ക് നിന്ന് പടിഞ്ഞാറ് ഭാഗത്ത് ഏഷ്യയിലേയ്ക്ക് ദേശാടനം നടത്തുന്നു.

## വിവരണം

നാമക്കോഴിയ്ക്ക് 32–42 സെ.മീ. നീളവും 1.290–2.425 lb ശരീരഭാരവും കാണപ്പെടുന്നു. വലിയ വൈറ്റ് ഫ്രോൻടൽ ഷീൽഡും കാണപ്പെടുന്നു. ഒരു നാട്ടുകോഴിയോളം വലിപ്പമുള്ള നാമക്കോഴികൾ കറുത്തിരുണ്ട വാലില്ലാത്ത ജലപക്ഷിയാണ്. കൂർത്ത് കുറുകിയ കൊക്കിലുള്ള വെള്ളനിറം കണ്ടാൽ നെറ്റിവരെ നീണ്ട ഒരു *കുറി*യിട്ടതുപോലെ തോന്നും. ആൺപക്ഷിയും പെൺപക്ഷിയും തമ്മിൽ രൂപസാദൃശ്യമുള്ള ഇവ പൂർണ്ണമായും ജലത്തെ ആശ്രയിച്ച് കഴിയുന്നവയാണ്. ഒരു കീടഭോജിയും മിശ്രഭുക്കും കൂടിയായ ഇവ പുൽനാമ്പുകളും, ജലസസ്യങ്ങളും, വിത്തുകളും, പഴങ്ങളും ഭക്ഷിക്കാറുണ്ട്.  ജലത്തിൽ നിന്നായാലും പുൽപ്രദേശങ്ങളിൽ നിന്നായാലും ഇതിന്റെ ഭക്ഷണരീതി വളരെ വ്യത്യസ്തമാണ്. മല്ലാർഡുകളെപ്പോലെ ഇവ ജലത്തിൽ മുങ്ങിത്താണാണ് ഇരപിടിക്കുന്നത്. 

## പ്രജനനം
ജലാശയങ്ങൾക്കു മധ്യേയുള്ള മൺതിട്ടകളിൽ പുൽച്ചെടികളുടെ ഇടയിൽ കൂടുണ്ടാക്കി 10 മുട്ട വരെയിടുന്നു.  ജൂലൈ-ആഗസ്റ്റ് മാസങ്ങളിലാണ് ഇവ മുട്ടയിടുന്നത്. മുട്ട വിരിഞ്ഞ് കുഞ്ഞ് പുറത്തുവരുമ്പോൾ  വളരെ കുറച്ച് കുഞ്ഞുങ്ങൾ മാത്രമേ അതിജീവിക്കാറുള്ളൂ. അവ ഹെറോൺ, ഗുൽ എന്നീ പക്ഷികളുടെ ഭക്ഷണമായി തീരുന്നു. മിക്ക കുഞ്ഞുങ്ങളും വിരിഞ്ഞ് 10 ദിവസത്തിനുള്ളിൽ ചത്തുപോകുന്നു. അവ കൂടുതലും ഭക്ഷണത്തിനായി മുതിർന്ന പക്ഷികളെ ആശ്രയിക്കുന്നു.  

## ഫോസിൽ റെക്കോർഡ്

വംശനാശം സംഭവിച്ച ഉപവർഗ്ഗമായ *ഫുലിക അൽട്ര പോൻടിക* (*Fulica atra pontica*) ഇനിയോലിത്തിക് (around 4800-4400 BP) കാലഘട്ടത്തിൽ കരിങ്കടലിന്റെ തീരത്തുള്ള ബൾഗേറിയയിൽ ഉണ്ടായിരുന്നതായി കണ്ടെത്തിയിട്ടുണ്ട്.
## അവലംബം

 

## പുറത്തേയ്ക്കുള്ള കണ്ണികൾ

* 
* 
* Ageing and sexing (PDF; 1.8 MB) by Javier Blasco-Zumeta & Gerd-Michael Heinze 
* Feathers of Eurasian Coot (Fulica atra) 
* 
* 
* 

* 
* 

വർഗ്ഗം:യുറേഷ്യയിലെ പക്ഷികൾ
വർഗ്ഗം:ഓഷ്യാനിയയിലെ പക്ഷികൾ
മി. റോബോട്ട്

സാം ഇസ്മയിൽ സംവിധാനം ചെയ്ത ഒരു അമേരിക്കൻ ടെലിവിഷൻ പരമ്പരയാണ് മി. റോബോട്ട്. റാമി മാലിക് ഇതിൽ കേന്ദ്രകഥാപാത്രമായ എല്ലിയറ്റ് ആന്റേഴ്സൺ എന്ന വിഷാദരോഗിയും സമൂഹഭയവുമുള്ള സൈബർ സെക്യൂരിറ്റി വിദഗ്ദ്ധനെ അവതരിപ്പിക്കുന്നു. ഒരു ഹാക്കർ കൂടിയായ എലിയറ്റിനെ ക്രിസ്ത്യൻ സ്ലേറ്റർ അവതരിപ്പിക്കുന്ന മി. റോബോട്ട് എന്ന കഥാപാത്രം എഫ്-സൊസൈറ്റി എന്ന ഹാക്കർ സംഘടനയിലേക്ക് ചേർക്കുന്നതാണ് കഥാഗതി. 2015ൽ ഇത് വീഡിയോ ഓൺ ഡിമാന്റായി ലഭ്യമാക്കുകയും തുടർന്ന് യു.എസ്.എ. നെറ്റ്‌വർക്കിൽ പ്രക്ഷേപണം ചെയ്യുകയും ചെയ്തു. ഇതുവരെ മൂന്നു സീസണുകൾ പുറത്തിറങ്ങി. 

## അവലംബം


വർഗ്ഗം:അമേരിക്കൻ ടെലിവിഷൻ പരമ്പരകൾ
റെഡ്‌ലാന്റ്സ്

**റെഡ്ലാൻഡ്സ്** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സാൻ ബർണാർഡിനോ കൌണ്ടിയിലുൾപ്പെട്ട ഒരു നഗരമാണ്. ഇത് ഗ്രേറ്റർ ലോസ് ആഞ്ചെലസ് പ്രദേശത്തിൻറെ ഭാഗമാണ്. 2000 ലെ സെൻസസ് പ്രകാരം 63,591 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 68,747 ആയി വർദ്ധിച്ചിരുന്നു. 2013 ലെ ഒരു കണക്കുകൂട്ടലിൽ ജനസംഖ്യ 69,999 ആയി കണ്ടെത്തിയിരുന്നു. സാൻ ബർനാർഡിനോ നഗരകേന്ദ്രത്തിൽനിന്ന് ഏകദേശം 10 മൈൽ (16 കിലോമീറ്റർ) കിഴക്കായാണ് ഈ നഗരം സ്ഥിതിചെയ്യുന്നത്. 

## ചരിത്രം
ഇപ്പോൾ റെഡ്ലാൻഡ്സ് സ്ഥിതിചെയ്യുന്ന പ്രദേശം യഥാർഥത്തിൽ കഹൂയില്ല ജനതയുടെ മൊറോംഗോ, അഗ്വാസ് ഫാഗെസ് കാലിയെൻറെസ് ഗോത്ര വിഭാഗങ്ങൾ അധിവസിച്ചിരുന്ന ഭാഗമായിരുന്നു. പെഡ്രോ ഫാഗസിനെയും ഫ്രാൻസിസ്കോ ഗാർസസിനെയുംപോലുള്ളവരുടെ പര്യവേക്ഷണങ്ങൾ 1770 കളിൽ തദ്ദേശീയവാസികളിലേക്ക് കത്തോലിക്കാ സ്വാധീനം എത്തിക്കുന്നതിനും സ്പാനിഷ് കിരീടത്തിന്റെ ആധിപത്യം ഈ പ്രദേശങ്ങളിൽ ഉറപ്പിക്കുന്നതിനും പര്യാപ്തമായിത്തീർന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഷെയ്ക്ക് ദാവൂദ് ഖാൻ

വിഖ്യാത തബല വാദകനും സംഗീതാധ്യാപകനും ആയിരുന്നു **ഷെയ്ക്ക് ദാവൂദ് ഖാൻ**.(16 ഡിസം: 1916 – 21 മാർച്ച്1992).ഷോലാപൂരിൽ ജനിച്ച ദാവൂദ്ഖാൻ അക്കാലത്തെ പ്രസിദ്ധ തബലവാദകരായ മുഹമ്മദ് കസിം,അല്ലാദിയാഖാൻ,മെഹ്ബൂബ്ഖാൻ മിറാജ്കർ എന്നിവരിൽ നിന്നു ശിക്ഷണം നേടി..ഓൾ ഇന്ത്യാ റേഡിയോയിലും അദ്ദേഹം സേവനം അനുഷ്ഠിച്ചിട്ടുണ്ട്.

പണ്ഡിറ്റ് രവിശങ്കർ,റോഷനാരാ ബീഗം, പണ്ഡിറ്റ്ഡി.വി.പലുസ്കർ,ഉസ്താദ് വിലായത് ഖാൻ,അലി അക്ബർ ഖാൻ,ഭീം സെൻ ജോഷി,ബഡെ ഗുലാം അലി ഖാൻ, ബർഖത് അലിഖാൻ എന്നിവരോടൊപ്പം കച്ചേരികളിൽ  ദാവൂദ് ഖാൻ തബലയിൽ അനുധാവനം ചെയ്തിട്ടുണ്ട്.
1991 ൽ സംഗീത നാടക അക്കാദമി അവാർഡ് അദ്ദേഹത്തിനു സമ്മാനിക്കപ്പെടുകയുണ്ടായി.
## അവലംബം

വർഗ്ഗം:തബല വിദ്വാന്മാർ
കാനഡയിലെ ലോകപൈതൃകകേന്ദ്രങ്ങൾ

കാനഡയിൽനിന്നും ലോകപൈതൃകപട്ടികയിൽ ഉൾപ്പെടുത്തിയിട്ടുള്ള സ്ഥലങ്ങളുടെ ഒരു പട്ടികയാണിത്. കേന്ദ്രങ്ങളുടെ പ്രത്യേഗതകൾക്കനുസരിച്ച് അവയെ പാരിസ്ഥിതികം, സാംസ്കാരികം, സമ്മിശ്രം എന്നിങ്ങനെ മൂന്നായി തരംതിരിച്ചിരിക്കുന്നു.

## നിർവചങ്ങൾ
**പേര്**–  ലോക പൈതൃക കമ്മറ്റിയിൽ നിർദ്ദേശിച്ച പേര്.

**സ്ഥാനം** – പൈതൃകകേന്ദ്രം സ്ഥിതിചെയ്യുന്ന പ്രവിശ്യ അല്ലെങ്കിൽ മേഖല, നിർദ്ദേശാങ്കങ്ങൾ സഹിതം.

**മാനദണ്ഡം** –ലോക പൈതൃക കമ്മറ്റിയിൽ നിർവചിച്ചിരിക്കുന്നതുപ്രകാരം.

**വിസ്തൃതി**– ഹെക്റ്ററിലും ഏക്കറിലും, ബഫർ മേഖലയുണ്ടെങ്കിൽ അതും. മൂല്യം ഒന്നും കൊടുത്തിട്ടില്ലെങ്കിൽ യുനെസ്കൊ വിസ്തൃതി പ്രസിദ്ധീകരിച്ചിട്ടില്ല എന്നർഥം.

**വർഷം**– ലോക പൈതൃക പട്ടികയിൽ ഉൾപ്പെടുത്തിയ വർഷം.

**വിവരണം**– കേന്ദ്രത്തെകുറിച്ചുള്ള ചെറിയൊരു വിവരണവും, ലോകപൈതൃക പദവി ലഭിക്കുന്നതിനുണ്ടായ കാരണവും.

## ലോകപൈതൃക കേന്ദ്രങ്ങൾ

### പൈതൃകകേന്ദ്രങ്ങളുടെ സ്ഥാനങ്ങൾ ഭൂപടത്തിൽ

## അവലംബം


## കുറിപ്പുകൾ
ഗ്രാജുവേറ്റ് ആപ്റ്റിറ്റ്യൂഡ് ടെസ്റ്റ് ഇൻ എഞ്ചിനീയറിങ്ങ്

എഞ്ചിനീയറിങ് സയൻസിൽ ഉപരിപഠനത്തിനു ആൾക്കാരെ തിരഞ്ഞെടുക്കാൻ വേണ്ടി നടത്തുന്ന പരീക്ഷയാണ് ഗേറ്റ് അഥവാ ഗ്രാജുവേറ്റ് ആപ്റ്റിറ്റ്യൂഡ് ടെസ്റ്റ് ഇൻ എഞ്ചിനീയറിങ്ങ്. മാനവവിഭവശേഷി മന്ത്രാലയത്തിനു വേണ്ടി ഏഴ് ഐഐടികളും ഇന്ത്യൻ ഇൻസ്റ്റിറ്റ്യൂറ്റ് ഓഫ് സയൻസും മാറിമാറിയാണ് പരീക്ഷ നടത്തുന്നത്. 1984 മുതൽ ബിരുദവിദ്യാർത്ഥികളുടെ വിഷയത്തിലെ അഭിരുചി പരിശോദിക്കാനായി ഈ പരീക്ഷ നടത്തുന്നുണ്ട്. 2015 മുതൽ മൂന്ന് വർഷത്തെ സാധുതയാണ് പരീക്ഷയ്ക്കുള്ളത്.

വർഗ്ഗം:പരീക്ഷകൾ
ഡി. ദേവരാജ് ഉർസ്

**ഡി. ദേവരാജ് ഉർസ്** (20 August 1915 – 6 June 1982) കർണാടകയിൽ നിന്നുള്ള ഇന്ത്യൻ നാഷണൽ കോൺഗ്രസ് നേതാവും മുഖ്യമന്ത്രിയുമായിരുന്നു. 
രണ്ട് പ്രാവശ്യം അദ്ദേഹം കർണാടകയുടെ മുഖ്യ മന്ത്രിസ്ഥാനം അലങ്കരിച്ചു(1972–77, 1978–80) .
1952ലാണ് അദ്ദേഹം രാഷ്ട്രീയ പ്രവർത്തനം ഏറ്റെടുക്കുന്നത്. 1969 ൽ  ഇന്ത്യൻ  നാഷണൽ  കോൺഗ്രസ്  പിളർന്നപ്പോൾ
അദ്ദേഹം ഇന്ധിരാഗാന്ധിയുടെ കൂടെ നിലയുറപ്പിച്ചു.
## അവലംബം

## കൂടുതൽ വായനയ്ക്ക്
* Devaraj Urs had ushered in a `silent social revolution'  at *[[ദ ഹിന്ദു|The Hindu]]*
* Contribution of Devaraj Urs remembered  at *[[ദ ഹിന്ദു|The Hindu]]*
* Devraj Urs' Exemplary Silence  at *Prajavani*
* Remembering Devaraj Urs at *Bangalore First*
വർഗ്ഗം:1915-ൽ ജനിച്ചവർ
വർഗ്ഗം:1982-ൽ മരിച്ചവർ
വർഗ്ഗം:കർണ്ണാടകത്തിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
നീരാളി (സിനിമ)

ബോളിവുഡ് സംവിധായകനായ അജോയ് വർമ്മ സംവിധാനം ചെയ്യുന്ന  ഒരു മലയാള ചലച്ചിത്രമാണ് **നീരാളി**. മോഹൻലാൽ, പാർവ്വതി നായർ, നദിയ മൊയ്തു  എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിക്കുന്നത്. മൂൺഷോട്ട് എൻറർടെയിൻമെൻറിൻറെ ബാനറിൽ സന്തോഷ് ടി. കുരുവിള നിർമ്മിക്കുന്ന ഈ ചിത്രത്തിൻറെ തിരക്കഥ തയ്യാറാക്കിയിരിക്കുന്നത് സാജു തോമസാണ്. 2018 ജൂലൈ 11 ന് നീരാളി പ്രദർശനത്തിനെത്തി. വൻ പ്രതീക്ഷയോടെ വന്ന ചിത്രം ബോക്സ് ഓഫീസിൽ വൻ പരാജയമായി.

## അഭിനേതാക്കൾ
* മോഹൻലാൽ - സണ്ണി ജോർജ്ജ്
* പാർവ്വതി നായർ -  നൈന
* നാദിയ മൊയ്തു - മോളിക്കുട്ടി
* സായികുമാർ 
* ദിലീഷ് പോത്തൻ
* സുരാജ് വെഞ്ചാറമ്മൂട് - വീരപ്പ
* നാസർ - ജോർജ്ജ്
* അനുശ്രീ
* മേഘ മാത്യു

## അവലംബം

വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
നെഹ്റു സയൻസ് സെന്റർ

ഇന്ത്യയിലെ ഏറ്റവും വലിയ സംവേദനാത്മക ശാസ്ത്ര കേന്ദ്രമാണ് **നെഹ്രു സയൻസ് സെന്റർ **(എൻ.എസ്. സി). മുംബൈയിലെ വർളിയിലാണ് ഇത് സ്ഥിതി ചെയ്യുന്നത്. ഇന്ത്യയുടെ ആദ്യത്തെ പ്രധാനമന്ത്രി ജവഹർലാൽ നെഹ്റുവിന്റെ ആദരാർത്ഥമാണ് ഈ കേന്ദ്രത്തിന് പേര് നൽകിയിരിക്കുന്നത്. 1977 ൽ 'ലൈറ്റ് ആൻഡ് സൈറ്റ്' എന്ന പ്രദർശനത്തോടെയാണ് സെൻറർ ആരംഭിച്ചത്. പിന്നീട് 1979 ൽ സയൻസ് പാർക്ക് നിർമ്മിക്കപ്പെട്ടു. 1985 നവംബർ 11 ന് അന്നത്തെ പ്രധാനമന്ത്രിയായിരുന്ന രാജീവ് ഗാന്ധി ജനങ്ങൾക്ക് തുറന്നുകൊടുത്തു.ശാസ്ത്രവിദ്യാഭ്യാസ മേഖലയിൽ കുട്ടികൾക്ക് താല്പര്യം ജനിപ്പിക്കുവാൻ ഒരു സ്വാഭാവിക പരിസ്ഥിതി പ്രദാനം ചെയ്യുക എന്നതാണ് ഈ സ്ഥാപനത്തിന്റെ ലക്ഷ്യം . 

## ആകർഷണങ്ങൾ
ഊർജ്ജം, സൗണ്ട്, കൈനമാറ്റിക്സ്, മെക്കാനിക്സ്, ഗതാഗതം എന്നിവയിൽ 50-ലധികം ചെയ്തു നോക്കാവുന്ന രീതിയിലുള്ള സാമഗ്രികൾ പ്രദർശനത്തിനുണ്ട്. ചരിത്രാതീത കാലത്തെ മൃഗങ്ങളുടെ മാതൃകകൾ അവയുടെ യഥാർത്ഥ വലിപ്പത്തിൽ ഒരുക്കിയിരിക്കുന്നു. 25000-ൽ പരം പുസ്തകങ്ങളുള്ള ഒരു ഗ്രന്ധശാലയും ശാസ്ത്രസംബന്ധിയായ കളിക്കോപ്പുകളുടെ ഒരു വിൽപ്പനശാലയും ഇവിടെയുണ്ട്.മോൺസ്റ്റേഴ്സ് ഓഫ് ദ ഡീപ്, ഹ്യൂമൻ അനാട്ടമി, സയൻസ് ഒഡീസ്സി, താരാമണ്ഡൽ തുടങ്ങിയ ത്രിമാന ചലച്ചിത്രപ്രദർശനങ്ങളും ഈ കേന്ദ്രത്തിലെ പ്രധാന ആകർഷണമാണ്.

## സ്ഥാനം
വർളി നാക്കയ്ക്കും മഹാലക്ഷ്മി റെയിൽവേ സ്റ്റേഷനും ഇടയിലായി ഡോ. ഇ. മോസെസ് റോഡിൽ 14 ഏക്കറിലധികം സ്ഥലത്ത് വ്യാപിച്ച് കിടക്കുകയാണ് ഈ ശാസ്ത്രകേന്ദ്രം. ജീജാമാതാ നഗർ ആണ് ഏറ്റവുമടുത്ത ബസ് സ്റ്റോപ്പ്. സെന്റ്രൽ ലൈനിൽ ബൈക്കുള, വെസ്റ്റേൺ ലൈനിൽ മഹാലക്ഷ്മി എന്നിവയാണ് ഏറ്റവുമടുത്ത റെയിൽവേ സ്റ്റേഷനുകൾ.
## അവലംബം

## ചിത്രശാല

NehruScienceCenteExhibitionStallPrd2.jpg|പ്രദർശനഹാൾ
NehruScienceCenteExhibitionStallPrd1.jpg|പ്രദർശനഹാൾ
NehruScienceCentreEntranceStairsPrd.jpg|പ്രധാന കെട്ടിടം
NehruScienceCentreDinosaurModelsPrd.jpg|ദിനോസർ മാതൃകകൾ

വർഗ്ഗം:മുംബൈ
വർഗ്ഗം:മുംബൈയിലെ മ്യൂസിയങ്ങൾ
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
2018-ൽ പാസായ പാർലമെന്റ് ബില്ലുകളുടെ പട്ടിക

## അവലംബം
* http://164.100.47.194/Loksabha/Legislation/billspassed.aspx

വർഗ്ഗം:പട്ടികകൾ
വർഗ്ഗം:നിയമങ്ങൾ
അദലജ് പടിക്കിണർ

**അദ്ലജ് പടിക്കിണർ** (,  or , ) എന്നും  **രുദാ ബായ് പടിക്കിണർ എന്നും അറിയപ്പെടുന്ന** ഈ പടിക്കിണർ ഇന്ത്യയിൽ  ഗുജറാത്ത് സംസ്ഥാനത്ത് ഗാന്ധിനഗർ ജില്ലയിലെ അഹമ്മദാബാദ്   നഗരത്തിനടുത്തുള്ള അദ്ലജ് ഗ്രാമത്തിലാണ് സ്ഥിതിചെയ്യുന്നത്. വാഗേല രാജവംശത്തിലെ  റാണാ വീർ സിംഹ് 1498 ൽ പണിത ഈ പടിക്കിണർ ഇന്ത്യൻ വാസ്തുകലയുടെ മനോഹരമായ ഉദാഹരണമാണ്. 

## പടിക്കിണർ
മഋവാരി, ഗുജറാത്തി ഭാഷകളിൽ ജലനിരപ്പിലേക്കെത്തിക്കുന്ന എന്ന അർത്ഥത്തിൽ  വാപ്  അല്ലെങ്കിൽ വാവ് എന്നാണ് പടിക്കിണറുകളെ വിളിക്കുക. ഹിന്ദി സംസാരിക്കുന്ന മറ്റ് വടക്കേ ഇന്ത്യൻ സംസ്ഥാനങ്ങളിൽ ഇതിനെ ബഓളി, ബാവ്ഡി, ബാവ്രി, ബാവഡി എന്നൊക്കെ വിളിപ്പേരുണ്ട് .

അദലജിലുള്ളതുപോലുള്ള പടിക്കിണറുകൾ വരണ്ട പ്രദേശങ്ങളിൽ ഒരുകാലത്ത് സാധാരണമായിരുന്നു.കുടിക്കാനും കഴുകാനും കുളിക്കാനും ഉള്ള വെള്ളത്തിനായി ഇത്തരം പടിക്കിണറുകളെ ആയിരുന്നു ആശ്രയിച്ചിരുന്നത്.  മതപരമായ വിശുദ്ധ ചടങ്ങുകളുടെയും ആഘോഷങ്ങളുടെയും ഇടം കൂടിയായിരുന്നു ഇത്തരം കിണറുകൾ 

## References

വർഗ്ഗം:ഗുജറാത്തിലെ കെട്ടിടങ്ങളും നിർമ്മിതികളും
തദേവൂസ് ബോറോവ്സ്കി

പോളിഷ് കവിയും പത്രപ്രവർത്തകനുമായിരുന്നു **തദേവൂസ് ബോറോവ്സ്കി**.( ജ:12 നവം: 1922 – 1ജൂലൈ 1951).ഓഷ്വിറ്റ്സ് തടങ്കൽ പാളയത്തിലെ തടവുകാരനായിരുന്ന ബോറോവ്സ്കിയുടെ  ആത്മാംശമുള്ള കൃതികൾ പോളിഷ് സാഹിത്യത്തിലെ പ്രകൃഷ്ടകൃതികളായി  കരുതിപ്പോരുന്നു.

## ആദ്യകാലം

സോവിയറ്റ് റഷ്യയിലെ ഉക്രൈയിനിൽ ജനിച്ച ബോറോവ്സ്കി ബാല്യകാലത്ത് മാതാപിതാക്കളിൽ നിന്നു അകന്നാണ് കഴിഞ്ഞിരുന്നത്. പിതാവും മാതാവും ഭരണകൂടത്തിൻറെ നിയന്ത്രണത്തിൽ ക്യാമ്പുകളിൽ പാർപ്പിക്കപ്പെട്ടതാണിതിനുകാരണം.1932 ൽ പോളിഷ് റെഡ്ക്രോസ്സിൻറെ ഇടപെടൽ കാരണം പോളണ്ടിലേയ്ക്ക് തിരികെവരാൻ ബോറോവ്സ്കിയ്ക്കുകഴിഞ്ഞു. നാസി അധീന പോളണ്ടിൽ രഹസ്യമായി വിദ്യാഭ്യാസം തുടർന്നുപോന്ന ബോറോവ്സ്കി കവിതകളും ലേഖനങ്ങളും പത്രങ്ങളിൽ പ്രസിദ്ധീകരിയ്ക്കാൻ തുടങ്ങി. രഹസ്യകേന്ദ്രങ്ങളിൽ നിന്നു പ്രസിദ്ധീകരിയ്ക്കുന്ന മാസികകളിലാണ് യുദ്ധകാലത്തെ കൃതികൾ പ്രകാശിപ്പിച്ചത്. 1943 ൽ  നാസി രഹസ്യപ്പോലീസിൻറെ കെണിയിൽ പെട്ട്അറസ്റ്റിലായ ബോറോവ്സ്കിയെ  നാസിതടങ്കൽ പാളയത്തിലേയ്ക്ക് അയച്ചു.1945 ൽ ക്യാമ്പിലെ പീഡനങ്ങളിൽ നിന്നും ദുരിതങ്ങളിൽ നിന്നും മോചിതനായ  ബോറോവ്സ്കി 1951 ൽ  തൻറെ ഇരുപത്തിയെട്ടാമത്തെ വയസ്സിൽ  ആത്മഹത്യ ചെയ്യുകയാണണുണ്ടായത്.

## കൃതികൾ
* *This Way for the Gas, Ladies and Gentlemen* (*Proszę państwa do gazu*), Penguin Books, London, 1992. 192 pages, hardcover. .
* *We Were in Auschwitz* (*Byliśmy w Oświęcimiu*), Natl Book Network, 2000. 212 pages, hardcover. .
* *Postal indiscretions: the correspondence of Tadeusz Borowski* (*Niedyskrecje pocztowe: korespondencja Tadeusza Borowskiego*, Northwestern University Press, 2007. .

## അവലംബം

## പുറം കണ്ണികൾ
* Borowski's poems and biography in English
* English translation of Borowski's ''Night on Birkenau'' at *Poems Found in Translation*
* Borowski's books in Polish at Polona
* ''Gdziekolwiek ziemia...'' on the University of Warsaw's website

വർഗ്ഗം:പോളിഷ് എഴുത്തുകാർ
വർഗ്ഗം:തടവുകാരും തടങ്കലിൽ വയ്ക്കപ്പെട്ടവരും
ബില്ലി ഗ്രഹാം

ലോകപ്രശസ്തനായ സുവിശേഷപ്രഭാഷകനായിരുന്നു **ബില്ലി ഗ്രഹാം**.(ജ:നവം:7, 1918 –ഫെബ്രു: 21, 2018)എഴുപതു വർഷം സുവിശേഷ പ്രസംഗവേദികളിൽ നിറഞ്ഞുനിന്ന ബില്ലി ഗ്രഹാം ചരിത്രത്തിൽ ഏറ്റവും കൂടുതൽ പേരോടു പ്രസംഗിച്ചിട്ടുള്ള വ്യക്തിയായാണ് അറിയപ്പെടുന്നത്. നേരിട്ടും ടിവിയിലൂടെയും സാറ്റലൈറ്റ് പ്രക്ഷേപണങ്ങളിലൂടെയും ലോകവ്യാപകമായി 21 കോടി ആളുകളോട് അദ്ദേഹം പ്രസംഗിച്ചിട്ടുണ്ടെന്നു കരുതുന്നു. *അവർ ഓഫ് ഡിസിഷൻ* എന്ന റേഡിയോ പരിപാടി ശ്രദ്ധേയമായിരുന്നു.

ബില്ലി ഗ്രഹാമിന് അമേരിക്കയിലെ പരമോന്നത സിവിലിയൻ ബഹുമതിയായ പ്രസിഡന്റിന്റെ ഫ്രീഡം മെഡൽ 1983ൽ അന്നത്തെ പ്രസിഡന്റ് റീഗൻ സമ്മാനിക്കുകയുണ്ടായി. കൂടാതെ ടെമ്പിൾടൺ പുരസ്കാരം, ബ്രിട്ടന്റെ ‘പ്രഭു’ പദവി തുടങ്ങി ഒട്ടേറെ ബഹുമതികൾക്കും ബില്ലി അർഹനായി.

## അവലംബം

വർഗ്ഗം:അമേരിക്കൻ ഇവാഞ്ചെലിക്കലുകൾ
ഹെല്ലെബോറസ് ഓറിയൻറാലിസ്

**ഹെല്ലെബോറസ് ഓറിയൻറാലിസ്,** (*Helleborus orientalis*) ലെന്റൻ റോസ് എന്നും അറിയപ്പെടുന്നു. ചിരസ്ഥായി സപുഷ്പികളായ ഈ സസ്യം  ബട്ടർകപ്പ് കുടുംബം ഉൾക്കൊള്ളുന്ന റാണുൺകുലേസീ സസ്യകുടുംബത്തിൽപ്പെട്ടതാണ്. ഈ സസ്യത്തിന്റെ ജന്മദേശം ഗ്രീസും ടർക്കിയും ആകുന്നു.  1789- ൽ ജീൻ-ബാപ്റ്റിസ്റ്റ് ലാമാർക്ക് ഈ സ്പീഷീസിനെ വിവരിച്ചിരിക്കുന്നത് ഇപ്പോൾ നല്കിയിരിക്കുന്ന നാമമായ ഹെല്ലെബോറസ് ഓറിയൻറാലിസിനെ *ഹെല്ലെബോറെ ദു ലെവെന്റ്* എന്നാണ്.   ലാറ്റിനിൽ *ഓറിയൻസ്* എന്നാൽ *കിഴക്ക്* എന്നതിൽ നിന്നാണ് സ്പീഷീസ് നാമം ഉത്ഭവിച്ചത്. പൂക്കുന്ന കാലയളവിൽ ഇതിന്റെ സാധാരണനാമം ലെന്റ് എന്നാണ്.  ജീനസിൽ ഇതിനെ വർഗ്ഗീകരിച്ചിരിക്കുന്നത് ഹെല്ലെബൊറാസ്ട്രം എന്ന വിഭാഗത്തിലാണ്. ഇത് മറ്റു എട്ട് സ്പീഷീസുകളുമായി ഏറ്റവും അടുത്ത ബന്ധം കാണിക്കുന്നു.  ഈ സ്പീഷീസുകളെല്ലാം തന്നെ വളരെയധികം വ്യത്യസ്തപ്പെട്ടു കാണുന്നത് കൂടാതെ ഓരോന്നും പരസ്പരം ഹൈബ്രഡൈസും ചെയ്യുന്നു. 

ലെന്റൻ റോസ് 30–45  സെന്റിമീറ്റർ  ഉയരം വയ്ക്കുന്ന ഒരു ചിരസ്ഥായി ഔഷധിച്ചെടിയാണ്. പച്ചനിറത്തിൽ മൃദുവും തിളക്കമുള്ളതുമായ പാൽമേറ്റ് ലീവ്സ് ആണ് കാണപ്പെടുന്നത്.  ഓരോ ഞെട്ടിലും 7-9 ഇലകൾ വരെ കാണപ്പെടുന്നു. കപ്പ് ആകൃതിയിലുള്ള പൂക്കൾ മഞ്ഞുകാലത്തും  വസന്തകാലത്തും കാണപ്പെടുന്നു. പൂക്കളിലെ കേസരത്തിന് മഞ്ഞനിറമാണ്. ലെന്റൻ റോസിന്റെ എല്ലാഭാഗങ്ങളും വിഷമാണ്.

1960-ൽ ഹെലെൻ ബല്ലാർഡ് ഹോർട്ടികൾച്ചർ വഴി നവീകരിക്കാൻ ശ്രമിച്ചു. അദ്ദേഹം നിരവധി പുതിയ ഇനങ്ങളെ വികസിപ്പിച്ചെടുത്തു.  വെള്ള, പച്ച, പിങ്ക്, മറൂൺ, പർപ്പിൾ എന്നീ നിറങ്ങളിൽ കുത്തുകളുള്ള പൂക്കൾ കൃഷിചെയ്തു വരുന്നു.
## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:വിഷസസ്യങ്ങൾ
വർഗ്ഗം:ഹെല്ലെബോറസ്
മലയാളശൈലി

നിരൂപകനും ഭാഷാപണ്ഡിതനുമായിരുന്ന കുട്ടികൃഷ്ണമാരുടെ കൃതിയാണ് മലയാളശൈലി. 1940-കളിൽ പ്രസിദ്ധീകരിച്ച ഈ കൃതി  മലയാളത്തിലെ ശൈലീസംബന്ധമായ പ്രാമാണികഗ്രന്ഥമായി  ഗണിക്കപ്പെടുന്നു.

വർഗ്ഗം:മലയാള ഉപന്യാസ സമാഹാരങ്ങൾ
മോണ്ടെബെല്ലൊ

**മോണ്ടെബെല്ലൊ** (സ്പാനിഷ് & ഇറ്റാലിയൻ - മനോഹരമായ മലനിര), അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ലോസ് ആഞ്ചലസ് കൗണ്ടിയിലുള്ള ഒരു നഗരമാണ്. ഇത് സാൻ ഗബ്രിയേൽ താഴ്വരയുടെ തെക്കുപടിഞ്ഞാറൻ പ്രദേശത്ത് 8.4 ചതുരശ്ര മൈൽ (22 ചതുരശ്ര കിലോമീറ്റർ ) വിസതൃതിയിൽ ലോസ് ആഞ്ചെലസ് നഗരകേന്ദ്രത്തിന്  8 മൈൽ (13 കിലോമീറ്റർ) കിഴക്കുഭാഗത്തായി സ്ഥിതിചെയ്യുന്നു. ഗേറ്റ് വേ നഗരങ്ങളുടെ ഭാഗമായി പരിഗണിക്കപ്പെടുന്ന ഈ നഗരം ഗേറ്റ്വേ സിറ്റീസ് കൗൺസിൽ ഓഫ് ഗവൺമെന്റുകളിലെ ഒരു അംഗവുമാണ്. ഇരുപതാം നൂറ്റാണ്ടിന്റെ ആരംഭത്തിൽ, മോണ്ടെബെല്ലൊ നഗരം എണ്ണ നിക്ഷേപങ്ങൾക്കു പ്രസിദ്ധമായിരുന്നു. 2010 ലെ സെൻസസ് പ്രകാരം ഈ നഗരത്തിൽ 62,500 ജനങ്ങളുണ്ടായിരുന്നു. 2013  ജൂലെ 1 ലെ കണക്കുകൂട്ടലിൽ ജനസംഖ്യ 63,495 ആയിരുന്നു.

## അവലംബം
കല ജീവിതം തന്നെ

നിരൂപകനും ഭാഷാപണ്ഡിതനുമായിരുന്ന കുട്ടികൃഷ്ണമാരുടെ പ്രഖ്യാതമായ  കൃതിയാണ് കല ജീവിതം തന്നെ. കേന്ദ്ര സാഹിത്യ അക്കാദമി അവാർഡ് ലഭിച്ച കൃതിയാണ്.
## പുരസ്കാരങ്ങൾ
* കേന്ദ്ര സാഹിത്യ അക്കാദമി അവാർഡ് (1966)

## അവലംബം


വർഗ്ഗം:മലയാള ഉപന്യാസ സമാഹാരങ്ങൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
സുനിൽ ഉപാസന

ലഘുചിത്രം|സുനിൽ ഉപാസന
ഒരു മലയാള ചെറുകഥാകൃത്താണ് സുനിൽ ഉപാസന. കേരളസാഹിത്യഅക്കാദമിയുടെ   2016-ലെ ഗീതാഹിരണ്യൻ എൻഡോവ്മെന്റ് അവാർഡ് ഇദ്ദേഹത്തിന്റെ കക്കാട്ടിന്റെ പുരാവൃത്തം എന്ന കൃതിക്കാണ് ലഭിച്ചത്

### ജീവിതരേഖ
1982-ൽ തൃശ്ശൂർ ജില്ലയിൽ ചാലക്കുടിക്ക് അടുത്തുള്ള കക്കാട് ഗ്രാമത്തിൽ ജനനം. കമ്പ്യൂട്ടർ ഹാർഡ്‌വെയർ മെയിന്റെനൻസിൽ ഡിപ്ലോമയും ഫിലോസഫിയിൽ ബിഎ ബിരുദവും വിദ്യാഭ്യാസം. ബെംഗളുരുവിൽ ഐടി രംഗത്ത് ജോലി ചെയ്യുന്നു.

### കൃതികൾ

#### കഥാസമാഹാരങ്ങൾ

* കക്കാടിന്റെ പുരാവൃത്തം (2014)
* ബൊമ്മനഹള്ളിയിലെ പോസ്റ്റ്‌മാൻ (2020)

#### നോവലുകൾ

* ദിമാവ്‌പൂരിലെ സർപഞ്ച് (2022)

#### ലേഖനസമാഹാരങ്ങൾ

* ആർഷ ദർശനങ്ങൾ (2017)

### പുരസ്കാരങ്ങൾ
2018 ൽ കേരള സാഹിത്യ അക്കാദമി ഗീത ഹിരണ്യൻ എൻഡോവ്‌മെന്റ് പുരസ്കാരം ലഭിച്ചു. 
വർഗ്ഗം:മലയാള ചെറുകഥാകൃത്തുക്കൾ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:മലയാളം എഴുത്തുകാർ
അങ്ങാടിക്കൽ

പത്തനംതിട്ട ജില്ലയിലെ അടൂർ താലൂക്കിൽ കൊടുമൺഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണ് **അങ്ങാടിക്കൽ**.

## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ